title: Jon Henricks

text: Henricks voitti kaksi kultamitalia vuoden 1956 kesäolympialaisissa Melbournessa. Hän voitti 100 metrin vapaauinnin olympiaennätyksellä 55,4 ja 4 × 200 metrin vapaauintiviestin maailmanennätyksellä 8.23,6. Voitto 100 metrin vapaauinnissa oli hänen 56. peräkkäinen voittonsa sillä matkalla kolmen vuoden aikana. Hän kilpaili kesäolympialaisissa vielä vuonna 1960 mutta ei menestynyt.


title: Jon Henricks

text: Kansainyhteisön kisoissa vuonna 1954 Henricks voitti kultaa 110 jaardin vapaauinnissa, 4 × 220 jaardin vapaauintiviestissä sekä sekauintiviestissä.


title: Jon Henricks

text: Myös Australian-mestaruuskilpailuissa lukuisia kultamitaleja voittanut Henricks kelpuutettiin uinnin kansainväliseen Hall of Fameen vuonna 1973.


title: Apemosyne

text: Apemosyne oli kreikkalaisessa mytologiassa Kreetan kuninkaan Katreuksen tytär. Hänen isänsä saatua oraakkelilta ennustuksen, jonka mukaan yksi hänen omista lapsistaan surmaisi hänet, hänen veljensä Althaimenes päätti kauhuissaan paeta Apemosynen kanssa Kreetalta välttääkseen ennustusta toteutumasta. He päätyivät Rodokselle, jossa Hermes ihastui Apemosyneen. Hermes ei kuitenkaan kyennyt sieppaamaan Apemosyneä, koska tämä oli häntä nopeampi jaloistaan. Niin Hermes levitti tuoreita vuotia polulle, ja kun Apemosyne oli palaamassa lähteeltä, hän liukastui ja Hermes riisti hänen neitsyytensä.


title: Apemosyne

text: Kun Apemosyne kertoi tapahtuneesta Althaimeneelle, hänen veljensä piti jumalaa vain tekosyynä ja potki hänet sisarensa kuoliaaksi.


title: Harder, Better, Faster, Stronger

text: Harder, Better, Faster, Stronger on Daft Punkin kappale vuonna 2001 julkaistulta albumilta "Discovery". Kappaleesta on tehty single, kuten muistakin Discoveryn menestyskappaleista. Kanye Westin Stronger kappaleen tausta on lainattu tästä kappaleesta.


title: Althaimenes

text: Althaimenes oli kreikkalaisessa mytologiassa Kreetan kuninkaan Katreuksen ainoa poika. Hänen sisaruksiaan olivat Klymene, Apemosyne ja Aerope.


title: Althaimenes

text: Kun Katreus sai tietää oraakkelilta, että yksi hänen omista lapsistaan surmaisi hänet, hän piilotti ennustukset. Althaimenes sai kuitenkin tietää tästä ja pakeni kauhuissaan Apemosynen kanssa Rodokselle. Täällä Hermes ihastui hänen sisareensa ja vei tämän neitsyyden. Apemosynen kerrottua asiasta veljelleen tämä potki siskonsa kuoliaaksi pitäen jumalaa verukkeena.


title: Althaimenes

text: Vuosia myöhemmin Katreus lähti merille etsimään poikaansa luovuttaakseen kruununsa hänelle. Laiva saapui Rodokselle keskellä yötä, ja sitä erehdyttiin luulemaan merirosvojen alukseksi. Athaimenes hyökkäsi muun joukkion kanssa tunkeutujia vastaan, ja ennustus sai täyttymyksensä; Katreus kuoli poikansa käsivarsille keihään lävistämänä. Kun Althaimenes sai myöhemmin tietää asioiden laidan, hän rukoili, että maa nielisi hänet, ja näin todellakin tapahtui; maahan aukeni railo, johon Althaimenes katosi.


title: Filippiinien jalkapallomaajoukkue

text: Filippiinien jalkapallomaajoukkue edustaa Filippiinejä kansainvälisissä miesten jalkapallokilpailuissa ja sitä hallinnoi Filippiinien jalkapalloliitto.


title: Filippiinien jalkapallomaajoukkue

text: Maajoukkue ei ole koskaan menestynyt kansainvälisellä tasolla, vaikka se onkin yksi maanosansa vanhimmista joukkueista. Filippiinit onkin yksi maailman heikoimmista maajoukkueista, eikä se selvinnyt edes vuosien 2006 tai 2010 MM-kisojen karsintaan. Se onkin keskittynyt nuorisojalkapallon kehittämiseen ja kansainvälisen maaottelukokemuksen kerryttämiseen pelaamalla alueellisissa turnauksissa, kuten esimerkiksi Kaakkois-Aasian mestaruuskisoissa.


title: Filippiinien jalkapallomaajoukkue

text: Jalkapallo on kuitenkin hyvin suosittua maassa, erityisesti Iloilon ja Negros Occidentalin provinsseissa sekä Mindanaon saarella.


title: Toivesarja

text: Toivesarja on suomalaisen Aku Ankkuli -yhtyeen debyyttialbumi vuodelta 1993. Se sisältää covereita Kari Peitsamon kappaleista sekä käännöksen Wigwamin "Nuclear Nightclub" -kappaleesta.


title: Toivesarja

text: Rocket Records julkaisi levystä uuden painoksen 21. toukokuuta 2008. Sillä on bonuksena seitsemän ennenjulkaisematonta Aku Ankkuli -kappaletta.


1001 albumia jotka jokaisen on kuultava edes kerran eläessään () on Robert Dimeryn toimittama musiikkikirja, joka julkaistiin vuonna 2006.


title: 1001 albumia jotka jokaisen on kuultava edes kerran eläessään

text: Kirjan englanninkielisessä painoksessa on listattu 90 kansainvälisen musiikkikriitikon valitsemat 1001 merkittävintä populaarimusiikin albumia vuodesta 1955 vuoteen 2005. Albumit ovat kirjassa aikajärjestyksessä alkaen Frank Sinatran "In the Wee Small Hoursista" päättyen The White Stripesin "Get Behind Me Sataniin". Albumeista on lyhyt tietopakkaus, jossa on albumin kansikuva, kappalelista, kappaleiden kesto, suositellut kappaleet, tuottaja, levy-yhtiö ja muuta tietoa levystä.


text: Suomenkielisessä painoksessa esitellään ulkomaisten albumien lisäksi 80 suomalaista albumia. Albumivalinnoista ja esittelyistä vastaavat Jake Nyman sekä Pekka Laine ja Tero Liete.


title: Kääk!

text: Kääk! on suomalaisen Aku Ankkuli -yhtyeen toinen albumi. Se julkaistiin vuonna 1994.


title: Tadeusz Ślusarski

text: Tadeusz Ślusarski (19. toukokuuta 1950 Żary – 17. elokuuta 1998 tie E65 lähellä Ostromicea) oli puolalainen seiväshyppääjä ja olympiavoittaja.


title: Tadeusz Ślusarski

text: Ślusarski selviytyi Münchenin 1972 olympialaisissa seiväshypyn loppukilpailuun mutta jäi siinä ilman tulosta. Rooman EM-kilpailuissa 1974 hän sijoittui seitsemänneksi tuloksella 520 cm. Toukokuussa 1976 hän hyppäsi maanmiehensä Władysław Kozakiewiczin kanssa Euroopan ennätyksen 562 cm. Montréalin 1976 olympialaisissa hän voitti kultaa tuloksella 550 cm. Seuraavissa olympialaisissa Moskovassa 1980 hän saavutti hopeaa tuloksella 565 cm. Ateenan EM-kilpailuissa 1982 hän sijoittui kymmenenneksi tuloksella 545 cm ja Helsingin MM-kilpailuissa 1983 neljänneksi tuloksella 555 cm.


title: Tadeusz Ślusarski

text: Sisäratojen EM-kilpailuissa Ślusarski voitti kultaa Göteborgissa 1974 tuloksella 535 cm sekä Milanossa 1978 tuloksella 545 cm.


title: Tadeusz Ślusarski

text: Ślusarski menehtyi yhdessä toisen puolalaisen olympiavoittajan Władysław Komarin kanssa auto-onnettomuudessa elokuussa 1998.


title: Siveydenpuu

text: Siveydenpuu ("Vitex agnus-castus") on verbena- eli rautayrttikasveihin kuuluva pensasmainen kasvi, joka tunnetaan myös nimellä munkinpippuri.


title: Siveydenpuu

text: Siveydenpuu on pienen puun tai suuren pensaan kokoinen. Se kasvaa noin 3–6 metriä korkeaksi ja suurin piirtein yhtä leveäksi. Lehdet ovat halkaisijaltaan 7,5–10 senttimetriä ja niissä on 5–7 sormimaista haaraa. Se muistuttaa melko paljon kannabiksen lehteä. Kukinta-aikana violetteja kukkia tuottava siveydenpuu saatetaan sekoittaa kukkien samankaltaisuuden takia syyssyreeniin.


title: Siveydenpuu

text: Siveydenpuun levinneisyysalue käsittää Välimeren alueen. Sitä tavataan Pohjois-Afrikassa, Itä- ja Keski-Aasiassa sekä Etelä-Euroopassa.


title: Siveydenpuu

text: Siveydenpuun merkittävin käyttö on lääketieteessä. Sitä on käytetty gynekologisiin ongelmiin jo 500 vuotta ennen ajanlaskun alkua. Hippokrates suositteli siveydenpuun marjoja punaviinissä naisten sukuelinten hyvinvointiin vuonna 400 eaa.


title: Siveydenpuu

text: Siveydenpuu sopii moniin naisten vaivoihin. Se käy kuukautisvaivojen hoitoon hormonijärjestelmän tasapainottamiseen. Se lievittää myös premenstruaalista oireyhtymää.


title: Siveydenpuu

text: Siveydenpuuta on käytetty myös mausteena, esimerkiksi marokkolaisen keittiön ras el hanout -maustesekoituksessa on siveydenpuu yhtenä ainesosana. Lisäksi kasvin kukista tehdään parfyymiä, nuoria oksia käytetään korinvalmistuksessa ja lehdistä, siemenistä sekä juurista saadaan keltaista väriainetta.


title: Termination Bliss

text: Termination Bliss on Deathstarsin toinen studioalbumi, joka julkaistiin 27. tammikuuta 2006.


title: Saintvincentinamatsoni

text: Saintvincentinamatsoni ("Amazona guildingii") on värikäs amatsonien sukuun kuuluva papukaijalintu. Se elää vain Saint Vincentin saarella.


title: Saintvincentinamatsoni

text: Saintvincentinamatsoni kasvaa 40-46 cm pitkäksi. Aikuisilla saintvincentinamatsoneilla on joko keltaisen- ja ruskeankirjava tai vihreä perusvärimuoto, mutta kahta täysin samanväristä lintua ei ole. Vihreässä värimuodossa höyhenet niskasta pyrstön alkuun ovat likaisenvihreitä. Pyrstö on pääosin sininen mutta siinä on vihreää ja keltaista. Niska on vihreä, ja päässä on valkoinen ja sininen puolikas. Ruskeassa värimuodossa selkä on ruskea, siivet ovat ruskeat, siniset ja oranssit, pyrstön yläosa on sininen ja alaosa on keltainen. niska on vihreä, pää silmien takana on sininen ja silmien edessä oranssi ja keltainen. Nuoret linnut muistuttavat väreiltään aikuisia mutta ovat himmeämpiä.


title: Saintvincentinamatsoni

text: Saintvincentinamatsonia tavataan vain St Vincentilla. Saintvincentinamatsonit elävät pienissä parvissa ennen parittelun alkua.


title: Saintvincentinamatsoni

text: Saintvincentinamatsoni asuu kosteissa metsissä 350-600 metrin korkeudessa.


title: Saintvincentinamatsoni

text: Saintvincentinamatsonit pariutuvat tammi-helmikuussa. Ne pesivät mielellään sopivissa suurissa puissa olevissa pesäkoloissa. Naaras hautoo yksin kahta munaa.


title: Saintvincentinamatsoni

text: Saintvincentinamatsonit syövät hedelmiä, siemeniä ja kukkia.


title: Saintvincentinamatsoni

text: Saintvincentinamatsoni on kärsinyt suuresti metsästyksestä ja metsien raivauksesta. Aikaisemmin se oli välittömässä vaarassa kuolla sukupuuttoon mutta vuonna 1998 aloitetun tarhausohjelman avulla sen kanta on nykyään 450–500 yksilöä. Laji on siis ainakin toistaiseksi turvassa.


title: Edward Cooke

text: Edward Cooke (27. marraskuuta 1888 – 18. lokakuuta 1972) oli yhdysvaltalainen seiväshyppääjä. Hän voitti olympiakultaa vuoden 1908 kesäolympialaisissa Lontoossa yhdessä toisen yhdysvaltalaisen Alfred Gilbertin kanssa olympiaennätyksellä 371. Charles Dvorakin edellinen olympiaennätys parani 21 senttimetriä.


title: Insomnia (EP)

text: Insomnia on samannimisen kiiminkiläisen thrash metal -yhtyeen vuonna 1991 julkaisema minialbumi. EP:n julkaisi alun perin oululainen levy-yhtiö Bad Vugum. EP:n kappaleet kertovat persianlahden sodasta, Jehovan todistajista ja unettomuudesta.


title: Alfred Gilbert

text: Alfred Carlton Gilbert () oli yhdysvaltalainen keksijä, yleisurheilija, leluvalmistaja ja liikemies.


title: Alfred Gilbert

text: Gilbert opiskeli Pacific Universityssä ja jatkoi opintojaan Yalen yliopistossa. Hän rahoitti urheilulääketieteen opintonsa toimimalla taikurina. Hän oli myös menestyksekäs seiväshyppääjä ja voitti olympiakultaa vuoden 1908 kesäolympialaisissa Lontoossa yhdessä Edward Cooken kanssa olympiaennätyksellä 371. He paransivat Charles Dvorakin edellistä olympiaennätystä 21 senttimetrillä.


title: Alfred Gilbert

text: Valmistumisensa jälkeen Gilbert perusti taikurien välineitä valmistavan yrityksen A. C. Gilbert Companyn. Hänet tunnetaan "Erector Set" -nimisen rakennussarjan keksijänä.


title: Murray Rose

text: Iain Murray Rose (6. tammikuuta 1939 Nairn, Skotlanti, Yhdistynyt kuningaskunta – 15. huhtikuuta 2012 Sydney) oli australialainen uimari. Hän voitti vuosien 1956 ja 1960 kesäolympialaisissa kaikkiaan kuusi mitalia, joista neljä kultaa..


title: Murray Rose

text: Ison-Britannian Skotlannissa syntynyt Rose muutti lapsuudessaan Australiaan, jota hän edusti kilpaurallaan. Hän valmistui Yhdysvalloissa Etelä-Kalifornian yliopistosta (USC). Hän asui Yhdysvalloissa 30 vuotta ja palasi 1990-luvulla Australiaan. Hän työskenteli uintiuran jälkeen menestyksellisesti urheilumarkkinoinnin parissa.


title: Murray Rose

text: Rose oli yksi Sydneyn vuoden 2000 kesäolympialaisten avausseremonian lipunkantajista. Hän kuoli leukemiaan Sydneyssä huhtikuussa 2012.


title: Erikoisjoukkue

text: Erikoisjoukkue ("Spooks") on BAFTA-palkintoja kerännyt brittiläinen sarja, jota tuottaa itsenäinen tuotantoyhtiö "Kudos" BBC Onen alaisena. Suomessa sarjaa on näyttänyt MTV3. Sarja keskittyy seuraamaan Britannian tiedusteluyksikkö MI5:n vakoojia ja heidän työtehtäviään. Sarja tunnetaan Amerikassa ja Ranskassa nimellä "MI-5". Kanadassa se tunnettiin alun perin nimellä MI5, mutta kulkee nyt alkuperäisnimellään, Spooks. Britanniassa sarja on ollut erittäin suosittu, niin yleisön kuin kriitikoidenkin keskuudessa.


title: Erikoisjoukkue

text: Sarjan luojana toimii käsikirjoittaja David Wolstencroft ja sarjassa on vieraillut monia tunnettuja näyttelijöitä, kuten Hugh Laurie, Robert Hardy, Tim McInnerny, Bruce Payne, Ian McDiarmid, Ewen Bremner, Jimi Mistry, Andy Serkis, Andrew Tiernan, Anton Lesser, Anupam Kher, Alexander Siddig ja Anthony Head.


title: Erikoisjoukkue

text: Vaikka sarjassa onkin usein kohtauksia MI5:n päämajasta Thames Housesta, ne kuvattiin todellisuudessa Lontoossa sijaitsevassa Freemasons' Hallissa.


title: Erikoisjoukkue

text: Sarja on tunnettu vaihtuvasta näyttelijäkaartistaan ja siitä, ettei se pelkää tapattaa päähahmojaan.


title: Pakoaukonsäädin

text: Pakoaukonsäädin on kaksitahtimoottoreissa, erityisesti motocrosspyörissä käytettävä laippa pakoaukossa, "pakoaukon venttiili", joka säätelee pakoaukon kokoa kierroksien mukaan, tuoden näin vääntöä tasaisesti joka kierrosalueelle. Pakoaukon säädin vähentää huomattavasti polttoaineenkulutusta, koska kone vetää paremmin matalilta kierroksilta lähtien.


title: Rockefeller-yliopisto

text: Rockefeller-yliopisto () on yksityinen yhdysvaltalainen yliopisto, jonka painopistealue on biolääketieteen perustutkimus. Yliopisto tarjoaa normaalin opiskelumahdollisuuden lisäksi jatko-opiskelumahdollisuuksia. Se sijaitsee New Yorkissa Manhattanin Upper East Sidella. Sen nykyinen rehtori on Paul Nurse.


title: Rockefeller-yliopisto

text: Kaikkiaan 23 yliopistossa opiskellutta henkilöä on palkittu Nobelilla.


title: Rockefeller-yliopisto

text: Yliopisto on monen merkittävän tieteellisen läpimurron tyyssija. Rockefellerin tutkijat ovat muun muassa selvittäneet, että DNA on perinnöllisyyden kemiallinen perusta, löytäneet veriryhmät, osoittaneet, että virukset voivat aiheuttaa syöpää, perustaneet nykyaikaisen solubiologian, selvittäneet vasta-aineiden rakenteet, kehittäneet heroiiniriippuvaisten metadonihoidon, suunnitelleet AIDS-cocktailin eli lääkehoidon AIDSiin ja tunnistaneet painonsäätelyyn vaikuttavan hormonin leptiinin.


title: Rockefeller-yliopisto

text: Alkuperäinen Rockefeller Institute for Medical Researchin perustaja 1901 oli öljjypohatta ja hyväntekijä John D. Rockefeller, joka oli aiemmin perustanut Chicagon yliopiston vuonna 1889. Rockefellerin suku on pitänyt vahvat yhteydet oppilaitokseen koko sen historian ajan. Esimerkiksi David Rockefeller on sen kunniapuheenjohtaja ja elinikäinen johtokunnan jäsen. Oppilaitos muutti nimekseen Rockefellerin yliopisto 1965 laajennettuaan tehtäväänsä opetukseen.


title: Rockefeller-yliopisto

text: Instituutin perustamisaikaan 1901 sen johtaja oli Simon Flexner.


title: Rockefeller-yliopisto

text: (likimääräisiä lukuja)


title: Rockefeller-yliopisto

text: Ulkomaisia jäseniä


title: Rockefeller-yliopisto

text: 1970-luvun puolivälissä Rockefellerin yliopiston onnistui houkutella muutamia merkittäviä humanististen tieteiden edustajia, joista merkittävimpiin kuului huomattava loogikko, kielen filosofi ja Ludwig Wittgensteinin työn tulkitsija Saul Kripke. Viime vuosina on lääketieteen palkinnon yliopiston opettajakuntaan kuuluva saanut 1999, 2000 ja 2001, ja Nobelin kemianpalkinnon 2003.


title: Merisää

text: Merisää () on Yleisradion viidesti vuorokaudessa lähetettävä säätiedotus merenkulkijoille, jonka sisällön laatii Ilmatieteen laitos. Säätiedotus luetaan suomeksi Radio Suomessa päivittäin kello 5.50, 7.50, 12.45, 18.50 ja 21.50 sekä ruotsiksi Yle Vegalla pääsääntöisesti seuraavan tasatunnin uutislähetyksen yhteydessä, lukuun ottamatta keskipäivän lähetystä, joka lähetetään erikseen kello 12.45. Lisäksi pienveneilykaudella (touko–lokakuu) lähetetään "Veneilysää" () päivittäin Radio Suomessa kello 15.50 ja Vegalla kello 16.00 uutislähetyksen yhteydessä.


title: Merisää

text: Merisää on osa Yleisradion viranomaistiedottamista ja julkisen palvelun tehtävää. Ohjelmaa on lähetetty vuodesta 1926 lähtien, mikä tekee siitä yhden Yleisradion vanhimmista ohjelmista.


title: Merisää

text: Kaikki lähetykset luetaan Yleisradion toimituksesta Pasilasta, lukuun ottamatta arkipäivinä Radio Suomen "Merisäätä" kello 7.50 ja pienveneilykaudella myös "Veneilysäätä" kello 15.50. Tällöin lähetykset luetaan Radio Suomen aluetoimituksista.


title: Merisää

text: Lähetykset koostuvat aina säävaroituksista ja merisääennusteesta. Monissa lähetyksissä luetaan myös säähavainnot rannikkoasemilta, merivedenkorkeudet merivedenkorkeuden mittausasemilta, aallonkorkeus Pohjois-Itämerellä ja jäätiedotus.


title: Merisää

text: "Merisäässä" luetaan Ilmatieteen laitoksen antamat säävaroitukset tuulesta, aallokosta, merivedenkorkeudesta ja jäätämisestä eli jään kertymisestä aluksen rakenteisiin meriveden alijäähtymisen takia.


title: Merisää

text: Merisääennusteessa kerrotaan Suomen lähialueiden ilmanpainealueiden sijainnit, niiden kulkusuunnat ja tulevan vuorokauden sääennuste merialueittain. Illan lähetyksissä luetaan lisäksi kahden vuorokauden merisääennuste, johon kuuluu tuuliennusteet nopeusluokittain ja niiden todennäköisyydet.


title: Merisää

text:
Annettaessa varoituksia ja ennusteita merialueille, käytetään kansainvälisesti sovittua Itämeren merialueiden jakoa. Suomen rannikko on jaettu seitsemään merialueeseen, joista osa on jaettu edelleen etelä- ja pohjoisosiin tai länsi- ja itäosiin.
Koska Saimaa on yhteydessä kanavan kautta mereen, annetaan sinne tuulivaroituksia ja -ennusteita. Saimaa jaetaan etelä- ja pohjoisosaan Savonlinnan kohdalta.


title: Merisää

text: Merisäässä säähavainnot luetaan 38 rannikkoasemalta, joista 36 sijaitsee Suomessa, yksi Ruotsissa (Gotska Sandön) ja yksi Virossa (Vilsandi). Kello 5.50 lähetyksessä luetaan säähavainnot ainoastaan Haapasaaren, Harmajan, Jussarön, Utön, Nyhamnin, Isokarin, Sälgrundin, Valassaarten, Tankarin ja Nahkiaisen rannikkoasemilta.


title: Merisää

text: Rannikkoasemilta kerrotaan lämpötila celsiusasteina (°C), tuulitiedot, johon kuuluu tuulen suunta ilmansuuntien avulla kerrottuna ja tuulen nopeus metreinä sekunnissa (m/s), sanallinen säätyyppi ja näkyvyys kilometreinä (km). Kaikilta rannikkoasemilta ei kerrota kaikkia edellä mainittuja tietoja, mikä ilmenee seuraavasta "Merisään" rannikkoasemien luettelosta.


title: Merisää

text: Merivedenkorkeudet ilmoitetaan seuraavilta 13 Suomen rannikon vedenkorkeuden mittausasemalta eli mareografilta senttimetreinä (cm).


title: Merisää

text: Kun Itämerellä tai Saimaalla on jäätä, luetaan keskipäivän lähetyksessä Ilmatieteen laitoksen jäätiedotus. Tiedotukseen kuuluu merialueiden jäätiedot, jäänmurtajien sijainnit, satamakohtaisista liikennerajoitukset ja niiden muutokset.


title: Roy Saari

text: Roy Allen Saari (25. helmikuuta 1945 – 30. joulukuuta 2008) oli yhdysvaltalainen, sukujuuriltaan suomalainen uimari. Hän voitti kultaa (4×200 m vapaauintiviesti) ja hopeaa (400 m sekauinti) vuoden 1964 kesäolympialaisissa Tokiossa.


title: Roy Saari

text: Myös Pan-Amerikan kisoissa menestynyt Saari pääsi vuonna 1976 uinnin kansainväliseen Hall of Fameen.


title: Jean Boiteux

text: Jean Boiteux (20. kesäkuuta 1933 Marseille, Ranska – 11. huhtikuuta 2010) oli ranskalainen uimari. Hän voitti 400 metrin vapaauinnin kultamitalin vuoden 1952 kesäolympialaisissa Helsingissä. Boiteux'n isä innostui kultamitalista niin paljon, että hyppäsi poikansa maaliintulon jälkeen altaaseen vaatteet päällä onnittelemaan poikaansa. Boiteaux saavutti samoissa kisoissa pronssia 4 × 200 metrin vapaauintiviestissä.


title: Jean Boiteux

text: Boiteux voitti useita mitaleita myös Euroopan-mestaruuskilpailuissa (1950, 1954). Hän kilpaili olympialaisissa myös vuonna 1956.


title: Jean Boiteux

text: Boiteux kelpuutettiin uinnin kansainväliseen Hall of Fameen vuonna 1982. Hän kuoli 11.4.2010 pudottuaan kotipihansa puusta.


title: Lootus (albumi)

text: Lootus on suomalaisen Aku Ankkuli -yhtyeen kolmas albumi. Se julkaistiin vuonna 2003.


title: Otto Scheff

text: Otto Scheff (12. joulukuuta 1889 – 26. lokakuuta 1956) oli itävaltalainen uimari ja poliitikko. Hän oli 400 metrin vapaauinnin kultamitalisti vuoden 1906 välikisoissa Ateenassa. Hän voitti samoissa kisoissa myös mailin vapaauinnin pronssia. Vielä Lontoossa 1908 hän sai pronssia 400 metrin vapaauinnissa ajalla 5.46,0.


title: Otto Scheff

text: Scheff teki vuonna 1908 ensimmäisen 200 metrin vapaauinnin maailmanennätyksen 2.31,6. Ennätys pysyi voimassa kaksi vuotta, kunnes Frank Beaurepaire rikkoi sen. Hän ui 1908 myös mailin vapaauinnin maailmanennätyksen 25.24,4. Thomas Battersby rikkoi ennätyksen seuraavana vuonna.


title: Otto Scheff

text: Scheff istui Itävallan kansanpuolueen jäsenenä parlamentissa vuosina 1945–1953.


title: Tummajättiläishyppypäästäinen

text: Tummajättiläishyppypäästäinen ("Rhynchocyon petersi") on hyppypäästäisten lahkoon kuuluva pieni nisäkäslaji. Se elää luonnonvaraisena ainoastaan Afrikassa, osissa Keniaa ja Tansaniaa. Sielläkin se on varsin harvinainen ja uhanalainen.


title: Christina von Saltza

text: Susan Christina ”Chris” von Saltza (s. 3. tammikuuta 1944 San Francisco) on yhdysvaltalainen uimari.


title: Christina von Saltza

text: Saltza voitti vuoden 1960 kesäolympialaisissa Roomassa kolme kultamitalia (400 metrin vapaauinti, 4 × 100 metrin vapaauintiviesti, 4 × 100 metrin sekauintiviesti) ja yhden hopean (100 metrin vapaauinti).


title: Christina von Saltza

text: Saltza kelpuutettiin uinnin kansainväliseen Hall of Fameen vuonna 1966.


title: Palkka-armeija

text: Palkka-armeija tarkoittaa armeijaa, joka ottaa osaa sotatoimiin rahallista korvausta vastaan pääasiassa yksityisten intressien vuoksi ilman erityistä ideologista, poliittista tai kansallista motiivia. Palkka-armeijan sotilaat ovat palkkasotilaita. Palkkasotilas ei ole sama asia kuin ammattisotilas, joka palvelee vakinaisessa sotaväessä ammatikseen saaden siitä palkkaa.


title: Palkka-armeija

text: Vakinaisista sotaväen sotilaista koostuvaa armeijaa kutsutaan ammattiarmeijaksi.


title: Brooke Bennett

text: Brooke Marie Bennett (s. 6. toukokuuta 1980) on yhdysvaltalainen uimari.


title: Brooke Bennett

text: Tampassa, Floridassa syntynyt Bennett on voittanut kolme olympiakultaa, joista ensimmäisen 800 metrin vapaauinnissa Atlantassa 1996. Sydneyssä 2000 hän voitti kultaa 400 ja 800 metrin vapaauinneissa.


title: Brooke Bennett

text: Bennett on voittanut myös useita mitaleita maailmanmestaruuskilpailuissa, Pan-Amerikan kisoissa ja Pan-Tyynenmeren kisoissa.


title: Hilja Jorma

text: Hilja Jorma, o.s. Sara, vuoteen 1906 Saastamoinen (16. marraskuuta 1885 Kuopio – 1. maaliskuuta 1972 Helsinki) oli suomalainen näyttelijä, joka esiintyi muun muassa Kansan Näyttämöllä.


title: Hilja Jorma

text: Hilja Jorman vanhemmat olivat vaatturimestari Lauri Johannes Sara ja Emilia Aspholm ja puoliso vuodesta 1910 oopperalaulaja ja näyttelijä Bruno Jorma. Hilja Jorma kävi keskikoulun ja teki useita opintomatkoja Keski-Eurooppaan. Hän esiintyi useissa eri teattereissa vuodesta 1904 ja toimi vuodesta 1931 näyttämötaiteen opettajana eri oppilaitoksissa, samoin kuin Suomen Filmiteollisuuden perustaman filmikoulun johtajana ja opettajana 1938–1940.


title: Hilja Jorma

text: Jorman elokuvaura kesti vuodesta 1921 aina vuoteen 1959 saakka. Hänen ensiesiintymisensä tapahtui elokuvassa "Se parhaiten nauraa, joka viimeksi nauraa" Impi Pontevan roolissa. "Tukkipojan morsiamessa" (1931) hän esitti tukkilaispoika Erkin äitiä. Hänen viimeinen roolinsa oli elokuvassa "Koulutietä kotitoimiin". Hänellä oli rooli yhteensä kolmessatoista elokuvassa. Jorma käsikirjoitti elokuvan "Siltalan pehtoori" Olli Nuorron kanssa vuonna 1934.


title: Hilja Jorma

text: Jorma osallistui aktiivisesti alansa järjestötyöhön, toimien muun muassa näyttelijöiden vanhuudenkotisäätiössä, jonka kunniapuheenjohtajaksi hänet kutsuttiin vuonna 1963.


title: Radik Žaparov

text: Radik Žaparov (s. 29. helmikuuta 1984 Almati) on kazakstanilainen mäkihyppääjä. Zhaparov kilpaili mäkihypyn maailmancupissa ensimmäisen kerran Kuusamossa 29.11.2003. Žaparovin paras sijoitus maailmancupin henkilökohtaisessa kilpailussa on 11. sija Kuopion kilpailussa maaliskuussa 2007.


title: Radik Žaparov

text: Torinon talviolympialaisissa 2006 hän sijoittui normaalikilpailussa sijalle 26, suurmäessä sijalle 31. ja joukkuekilpailussa kahdenneksitoista. MM-kilpailuissa hänen paras henkilökohtainen sijoituksensa on 24. Osakan MM-kisoista 2007.


title: Radik Žaparov

text: Seuratasolla Žaparov edustaa Csca Almatyn hiihtoseuraa.


title: Are You Ready

text: Are You Ready on australialaisen Shakaya -duon vuonna 2005 julkaisema single. Vuonna 2007 suomalainen Anna Abreu julkaisi siitä oman versionsa, joka myöhemmin myös julkaistiin singlenä.


title: Are You Ready

text: Kappaleen on kirjoittanut Danny O'Donoghue ja Ruth-Anne Cunningham.


title: Are You Ready

text: Australialainen Shakaya-duo julkaisi kappaleen vuonna 2005 samannimiseltä albumiltaan. Kappale oli julkaisumaassaan hitti, mutta kansainvälistä hittiä siitä ei kuitenkaan tullut. Single sijoittui Australian singlelistalle parhaimmillaan sijalle 25 ja putosi listalta kahden viikon jälkeen.Suomalaisen Anna Abreun versio kappaleesta on hänen esikoisalbumillaan. Kappale julkaistiin alkuvuodesta 2008 singlenä. Singlejulkaisun jälkeen kappaleesta tehtiin myös remix-versio.


title: Are You Ready

text: Single on Anna Abreun debyyttialbumin vähiten radiokanavilla soitettu single. Lähes kaksi kuukautta julkaisunsa jälkeen kappale ei ole noussut Suomen 20:n soitetuimman radiokappaleen joukkoon.


title: Britannian talous

text: Britannia on maailman kuudenneksi suurin kansantalous ostovoimakorjatulla BKT:lla mitattuna Yhdysvaltain, Kiinan, Intian, Japanin ja Saksan jälkeen. Euroopan unionissa sen talous on toiseksi suurin heti Saksan jälkeen. Maan taloudella on viime vuosikymmeninä mennyt kohtalaisen hyvin 1980-luvulla tehtyjen uudistusten jälkeen; muun muassa viimeisen kahden vuosikymmenen aikana valtio on yksityistänyt voimakkaasti ja purkanut sääntelyä. Britannian taloutta pidetäänkin nykyään etenkin Länsi-Euroopan maaksi erittäin uusliberaalina. Britannia ei kuulu euroalueeseen.


title: Britannian talous

text: Britannian taloudella meni 1970-luvulla (mm. Tanskan ohella) kehnommin kuin useimmilla Länsi-Euroopan mailla. Teollisuus oli vanhakantaista ja rakenteet valtiokeskeisiä. Tultuaan valtaan oikeistolainen pääministeri Margaret Thatcher toteutti merkittäviä yksityistämistoimenpiteitä ja muita reformeja. Talous alkoi kasvaa ja työttömyys pieneni. Nousukautta kesti 1990-luvun taitteeseen saakka. 1990-luvun alun laman jälkeen ja 2000-luvulla talous oli yksi Euroopan terveimmistä; vaikka kasvun nopeus oli eurooppalaisittain korkeintaan keskitasoa, maa veti puoleensa investointeja sekä työttömyys oli matala työmarkkinoiden joustavuuden vuoksi. Kuitenkin finanssialan tärkeän roolin takia vuodesta 2008 finanssikriisi on vaikuttanut Britannian talouteen voimakkaasti, ja elpyminen taantumasta ollut takeltelevaa. Mutta 2013 alkupuolella, samaan aikaan kun monet Manner-Euroopan maat ovat kärsineet euroalueen velkakriisistä ja olleet lamassa, Britannia on ollut maanosan valopilkku osittain sen vuoksi että jäi euroalueen ulkopuolelle. Ensimmäisellä neljänneksellä 2013 talous kasvoi 0,3 ja toisella neljänneksellä 0,6 prosenttia.


title: Britannian talous

text: Kansainvälisen valuuttarahaston IMF:n maakohtaisessa raportissa 2018 esitetään huolia Brexitin vaikutuksista maan ja Euroopan talouteen. Maan korkea hintataso johtuu muun muassa heikosta punnasta, joka ei kannusta kuluttamiseen. Myös investoijat odottavat Brexit-neuvottelujen tuloksia. Tilanne vaikuuttaa siten, että tuottavuus on saatava nousuun ja julkinen talous parempaan kuntoon. Esimerkiksi julkisen talouden velka on 87 % BKT:stä, mikä on kansainvälisessä vertailussa suhteellisen korkea. IMF ehdottaa lisäksi eläkkeiden nostamista ja verouudistusta.


title: Britannian talous

text: Ison-Britannian EU-erolla (Brexit) saattaa olla haitallisia vaikutuksia maidenväliselle kaupalle. Britannian talous on hidastunut Brexit-päätöksen myötä ja eroneuvottelujen kestäessä vuoden 2018 aikana. IMF suosittelee muun muassa tehokkuuden ja tuottavuuden lisäämistä. IMF:n ehdotuksessa esitetään asuntotuotannon lisäämistä kalliin asumisen takia, infrastuktuurin laadullista parantamista ja koulujärjestelmän uudistuksia. Britannian talouskasvu on ollut ennen vahvinta Euroopassa, mutta päätös erota EU:sta on heikentänyt talousnäkymiä selvästi. IMF arvioi, että Britannian talous kasvaa tänä vuonna 1,4 prosenttia.


title: Britannian talous

text:
BKT:n kasvu kolmannen kvartaalin osalta vuonna 2018 on 0,6 % ja koko vuoden 2018 osalta 2,3% luokkaa. Finanssikriisin 2008 jälkeen Britannian talous on kasvanut voimaakaasti koko 2010- luvun. Bruttokansantuote asukasta kohden oli vuonna 2017 39720 USD (vuonna 2016 40412).
Työttömyysaste Britanniassa on vuonna 2018 ennätysalhaalla 4 %:ssa. Työttömyysprosentti on alimmillaan yli 40 vuoteen. Yhtenä syynä nähdään itsensätyöllistäjien kuten yksinyrittäjien ja ammatinharjoittajat määrän kasvaminen. Maatalousyrittäjiä ei pidetä itsensätyöllistäjinäTyöllisyysaste on 75,5 %. Julkisella sektorilla työskentelee vuonna 2018 5,34 milj henkilöä.


title: Britannian talous

text:
Maatalous on tehokasta ja pitkälle koneistettua, ja se tuottaa 60 % kulutetusta ruoasta vain 1 %:lla työvoimasta. Viljelykasveista tärkeimpiä ovat muun muassa peruna, vehnä ja sokerijuurikas. Karjatalous on tärkeä osa maataloutta, mutta ala on kokenut pahoja takaiskuja hullun lehmän taudin ja vuoden 2001 laajan suu- ja sorkkatautikriisin vuoksi, joidenka vuoksi muun muassa brittiläisen lihan vientiä muualle maailmaan jouduttiin rajoittamaan. Saarivaltiona Britannia kuuluu myös Euroopan tärkeisiin kalastusmaihin ja vuotuinen kalansaalis on ollut noin 900000
tienoilla.


title: Britannian talous

text: Rakentamisen osuus taloudesta on noin 6 % luokkaa. Britanniassa lama iski pahasti rakennusteollisuuteen noin 17% laskulla eikä se ole toipunut samalle tasolla takaisin. Kasvu on kohdistunut enemmän kotitalouksien tarpeisiin. Vuonna 2016 rakennettiin kaikkiaan 35400 asuintaloa, joista yksityisen rakentamisen osuus oli 86%. Britanniassa toimi vuonna 2016 kaikkiaan noin 296 093 rakennusalan yritystä, ja luku on kasvanut lähes 50 % vuodesta 2006 (194000) lamasta huolimatta.


title: Britannian talous

text: Britannia oli teollisen vallankumouksen kehto, mutta nykyisin teollisuus tuottaa enää 36 % bruttokansantulosta. Esimerkiksi hiilen louhinta on lähes täysin mennyttä maailmaa. Teollisuuden osuus taloudesta on edelleen vähentymässä. 1970-luvulta lähtien maan talous sai piristysruiskeen Pohjanmeren öljylöydöistä ja se onkin lähes omavarainen öljyn ja kaasun suhteen. Energiantuotannon osuus on 10 % BKT:stä, mikä yksi suurimpia osuuksia teollistuneissa maissa. Tärkeimpiä teollisuusaloja ovat muun muassa metalli-, kone-, kulkuneuvo-, kemian- ja elektroniikkateollisuus. Britannia on nykyään hyvin pitkälle palveluyhteiskunta ja palvelut tuottavatkin valtaosan maan BKT:stä sekä tuo lähes 80 % BKT:stä.


title: Britannian talous

text: Pankkiala on erittäin tärkeä Britannian taloudelle ja Lontoo onkin yksi maailman tärkeimmistä ja Euroopan tärkein finanssialan keskus.


title: Britannian talous

text: Matkailu on myös tärkeä tulonlähde, mutta ilmeisesti Brexitin vaikutuksesta vuonna 2018 matkustaliikenne laski 11% verrattuna vuoden takaiseen. Vuonna 2017 maassa vieraili lähes 39,2 miljoonaa turistia, joka oli 4 % enemmän kuin edellisvuonna. Britit matkasivat maasta pois kaikkiaan 72 miljoonaa matkakertaa. Liikematkailu oli laskusuunnassa vuonna 2017 sekä Brittien että ulkomailta tulijoiden osalta.


title: Britannian talous

text: Ulkomaankauppa on Britannialle tärkeää, huolimatta kohtalaisen suurista kotimaanmarkkinoista. Maan kauppatase on perinteisesti ollut huomattavan alijäämäinen, eli maa on tuonut enemmän kuin vienyt, mikä ei toisaalta johdu niinkään vientiteollisuuden heikkoudesta vaan pikemminkin talouden avoimuudesta tuonnille sekä brittikuluttajien runsaasta kulutuksesta ja alhaisesta säästämisasteesta. Maan tärkeimpiä vientituotteita ovat muun muassa metalliteollisuuden tuotteet, kemikaalit ja mineraalit. Tärkeitä tuontituotteita ovat muun muassa elintarvikkeet, teollisuuden raaka-aineet ja tekstiilit. Britannian tärkeimpiä kauppakumppaneja ovat Yhdysvallat, Saksa, Ranska, Irlanti, Alankomaat ja Belgia.


title: Britannian talous

text: Suomen kauppakumppanina Brittien osuus on merkittävä. Suomen viennin osalta britit olivat viidenneksi suurin kauppakumppani (vuonna 2016 1,5 mrd eur) ja tuonnin osalta toiseksi suurin kauppakumppani 2,4 mrd euron osuudella.


title: Britannian talous

text: Viennin osalta suurimmat kumppanit olivat vuonn 2016 Saksa, Belgia, Hollanti ja Espanja. Saksan viennin osuus oli suurin noin 68 mrd euron osuudella.


title: Britannian talous

text: Tuonnin osalta suurimmat kumppanit olivat vuonn 2016 Saksa, Belgia, Hollanti ja Espanja. Saksan tuonnin osuus on suurin noin 26 mrd euron osuudella.


title: Malthusilaisuus

text: Malthusilaisuus on englantilaisen taloustieteilijän Thomas Robert Malthusin (1766–1834) kehittämään väestöteoriaan perustuva väestöpoliittinen oppi. Malthusilaisuuden mukaan ihmislajilla on taipumus lisääntyä eksponentiaalisesti (eli geometrisesti), mutta ruoantuotanto kasvaa vain lineaarisesti. Tämä johtaa siihen, että ihmiskunta lisääntyy, kunnes ravinnontuotannon rajat tulevat vastaan. Ravinnonpuute taas aiheuttaa äärimmäistä köyhyyttä, nälänhätää ja kulkutauteja, jotka pysäyttävät väestönkasvun. Malthus suositteli väestönkasvun hillitsemistä myöhäisen avioitumisen ja seksuaalisen pidättäytymisen avulla.


title: Malthusilaisuus

text: Malthusilaisuutta seurasi uusmalthusilaisuus. Uusmalthusilaisuus jakaa malthusilaisuuden kanssa käsityksen, jonka mukaan väestönkasvu on köyhyyden syy. Sen sijaan uusmalthusilaisuus hyväksyy syntyvyyden säännöstelyn väline-ehkäisylläkin. Uusmalthusilaisuus oli voimissaan erityisesti Yhdistyneiden kansakuntien ensimmäisessä väestökonferenssissa Bukarestissa vuonna 1974. Siellä suurin osa kehittyneistä maista omaksui uusmalthusilaisuuden ajatukset ja piti kehitysmaiden alikehityksen pääasiallisena syynä korkeaa syntyvyyttä.


title: Malthusilaisuus

text: Uusmalthusilaisuutta on sävyttänyt myös rasismi, sillä teorian kannattajat ovat voineet jopa kannattaa syntyvyyden lisäämistä, jotta oma etninen ryhmä saataisiin lisääntymään. Ongelmana ei siis aina ole ollut väestön määrä sinänsä, vaan "väärän" väestön (esimerkiksi etninen vähemmistö, alkuperäisasukkaat jne.) määrä.


title: Malthusilaisuus

text: Nykytutkimuksen ja käytössä olevan empiirisen tiedon perusteella Malthusin teoriaa pidetään virheellisenä. Hänen arvailunsa eivät ole toteutuneet, sillä ihmiskunta ei ole lisääntynyt eksponentiaalisesti, eikä sen lisääntyminen näin ole luonnonlaki. Lisäksi myös ruoantuotannossa on kehitytty huomattavasti, mikä on mahdollistanut nykyisin suuremman ruoantuotannon henkeä kohti kuin Malthusin elinaikana.


title: Haukka-aratti

text: Haukka-aratti ("Deroptyus accipitrinus") on kauniin näköinen, haukkaa muistuttava papukaija, mistä se on saanut nimensäkin.


title: Haukka-aratti

text: Haukka-aratti kasvaa noin 35 cm pitkäksi. Sen selkä, pyrstö ja siivet lukuun ottamatta siivenkärkiä ovat vihreitä. Siivenkärjet ovat mustat ja pää on ruskea. Niskassa sekä vatsassa on punaisia ja sinisiä höyheniä, joita kohottamalla se tekee itsestään haukkaa muistuttavan.


title: Haukka-aratti

text: Haukka-arattia tavataan Etelä-Amerikassa Amazonasista pohjoiseen ja osassa Kolumbiaa sekä Perun koillisosissa. Haukka-aratti on harvinaistunut metsien häviämisen takia.


title: Haukka-aratti

text: Haukka-aratit asuvat sekametsissä ja savanneilla.


title: Haukka-aratti

text: Haukka-aratit pesivät puussa vanhassa tikankolossa, mutta muuta sen pesimäbiologiasta ei juuri tiedetä.


title: Haukka-aratti

text: Haukka-aratit syövät erilaisten palmujen ja muiden kasvien hedelmiä, siemeniä ja pähkinöitä.


title: Kuopion historia

text:
Kuopion historia alkaa ajasta 8 000 eaa., jolloin ensimmäiset ihmiset saapuivat seudulle.
Nykymuotoiseen Kuopion kaupunkiin johtavan kehityspolun voidaan katsoa toden teolla käynnistyneen 1550-luvun alussa Kuopionniemelle rakennetusta kirkosta ja seurakunnasta.


title: Kuopion historia

text: 1550-luvun alussa muun muassa Mikael Agricolan vaikuttamana Kuopionniemelle perustettiin kirkko ja kirkkopitäjä, joista eräät katsovat Kuopion saaneen alkunsa. Kirkko olisi voitu perustaa myös pohjoisemmaksi Tavinsalmen kuninkaankartanon läheisyyteen, nykyiseen Maaninkaan, jolloin Kuopiota ei olisi ehkä koskaan perustettu.


title: Kuopion historia

text: Kuopion kaupunkihankkeen historia alkoi 1650-luvulla, osana kenraalikuvernööri Pietari Brahen kauppapolitiikkaa, sekä hänen oman Kajaanin vapaaherrakuntansa sisäistä kaupunkiohjelmaa.


title: Kuopion historia

text: Pietari Brahen vuonna 1653 perustama kaupunki kuihtui kuitenkin kyläksi ja se lakkautettiin reduktion yhteydessä 1680-luvulla.


title: Kuopion historia

text: Tämä aikaisempi hanke osoittautui ratkaisevaksi kun Savo-Karjalan läänin pääkaupungin sijoittamispaikasta päätettiin kuningas Kustaa III:n hallitsijakaudella.


title: Kuopion historia

text:
Kuopion toisessa tulemisessa ruotsalaisen luonnontieteilijä Erik Tuneldin panos oli merkittävä. Aikana, jolloin Pietari Brahen kaupunkihanke oli jo unohdettu, ja Kuopio ei ollut esillä perustettavaksi ehdotetun Savon kaupungin lukuisien sijaintipaikkojen joukossa, Tuneld löysi Kuopiota koskevat dokumentit.
Tuneld otti Kuopion asian omakseen. Hän mainosti Kuopion kaupunkihanketta teoksissaan jatkuvasti, mutta kun mitään ei tapahtunut, hän suunnisti Kustaa III:n puheille itse. Pääsyn hänelle takasi Kustaa III:n luottomies, kreivi Melker Falkenberg.


title: Kuopion historia

text: Uuden kaupungin perustamisen mahdollisti kuninkaan vuonna 1775 Suomen matkallaan antama määräys jakaa Kymenkartanon ja Savon lääni kahtia. Uuden Savon ja Karjalan läänin residenssipaikaksi kuningas määräsi kuitenkin ensin Nilsiän kappeliseurakunnan kirkon tienoon. Valintaa on ilmeisesti puoltanut se, että Nilsiä sijaitsi uuden läänin keskivaiheilla. Läänin uusi maaherra Otto Ernst Boije halusi kuitenkin siirtää residenssin Varkauteen. Kustaa III lopetti riidan määräämällä residenssin siirrettäväksi Kuopionniemelle. Kustaa III:n suorittama, Kuopion kaupungin toinen perustaminen tapahtui 17. marraskuuta 1775, mitä pidetään virallisena perustamispäivänä. Privilegiot myönnettiin vuonna 1782.


title: Kuopion historia

text: Kustaa III antoi 17. marraskuuta 1775 myös käskyn laatia Kuopioon asemakaavan kartoitus. Hämeenlinnan maanmittari Pehr Kjellman laati suorakulmaisen uusklassistista asemakaavavirtausta edustaneen kaavoituksen vuosien 1775–1776 vaihteessa. Kaupunkia haluttiin alkaa rakentaa rivakasti ja niinpä kuningas hyväksyi asemakaavan jo 5. maaliskuuta 1776. Asemakaavan oli tarkoitus olla pääilmansuuntien mukainen, mutta laskelmissa tapahtuneen virheen takia asemakaavasta tuli pohjois–luode- etelä–kaakko -suuntainen, joka on havaittavissa vielä nykyäänkin.


title: Kuopion historia

text: Uudet kortteliruudukot saivat ensimmäiset asukkaansa jo vuonna 1776, kun porvareita ja virkamiehiä muutti Kuopioon. Tästä alkoi uusien kortteliruudukoiden täyttyminen yksityisistä ja julkisista rakennuksista. Vaikka lähitulevaisuudessa Kuopiotakin koetteli pari lamakautta sotien vuoksi, kaupungin kehitystä ne eivät enää pysäyttäneet.


title: Kuopion historia

text: Vuoteen 1780 mennessä ruutukaava-alue oli saanut pysyvän kanta-asujaimistonsa. Vuosisadan vaihteessa Kuopiossa oli noin kahdeksansataa asukasta ja tuhannen asukkaan raja rikottiin vuonna 1806. Pian asemakaava-alue alkoi käydä ahtaaksi ja kaupunki pyrki laajentamaan maitaan. Kaupunki oli kuitenkin pitkään pattitilanteessa, sillä sitä ympäröi pappilan ja Hatsalan virkatalon tilukset. Vasta vuoteen 1806 mennessä nämä maat oli saatu vaihdettua ja lunastettua kaupungin omistukseen.


title: Kuopion historia

text: Alkuperäinen asemakaava käsitti alueet Maljalahdelta Kuopionlahden tuntumaan. Alueen keskus oli vanhan kirkon (sijaitsi Piispanpuistossa) ja Suurtorin, eli Kustaantorin alue (nykyinen Snellmaninpuisto). 1800-luvulle tullessa ja sen alku vuosikymmeninä asutus ja ruutukaava-alue levisivät luoteeseen nykyisen kauppatorin kupeeseen.


title: Kuopion historia

text: Vuonna 1815 purettiin puinen kaupungin vanha kirkko Maaherrankadun eteläpäästä. Samana vuonna valmistui uusi kirkko Kustaantorin laidalle. Näiden toimenpiteiden seurauksena kaupankeskus Kustaantori vahvisti asemansa kaupungin keskipisteenä.


title: Kuopion historia

text: 1800-luvun puolivälissä asutus oli levinnyt jo kauppatorin yli kohti Hatsalaa. Tällöin myös kaupungin painopiste alkoi siirtyä kauppatorille. Kaupungin väkiluku oli vuonna 1852 yli kolmetuhatta. 1800-luvun lopussa asutus oli jo levinnyt kattamaan nykyisen ruutukaava-alueen ja kaupungin painopiste oli siirtynyt selvästi Kustaantorilta kauppatorille.


title: Kuopion historia

text: Myös väkiluku kasvoi nopeasti vuosisadan loppupuolella. Vuonna 1860 asukkaita oli neljätuhatta ja vuonna 1886 jo yli kahdeksantuhatta. 1890-luvulla Kuopiossa kirjattiin asuneen myös useita preussilaisia, saksalaisia ja ruotsalaisia.


title: Kuopion historia

text: Rakentamisessa alettiin suosia kiveä, mutta Kuopio säilyi pääasiassa puutalokaupunkina 1880-luvulle saakka. 1880-luvulla tuomiokirkon ja kauppatorin välissä kulkevan Kauppakadun varrella sattui pari tuhoisaa tulipaloa jotka omalta osaltaan nopeuttivat tämän keskeisen alueen muuttumista nopeasti kivitalovoittoiseksi alueeksi. Alueelle rakennettiin useita ylväitä kivisiä liikerakennuksia. Näistä esimerkkeinä Gust. Raninin kivikartano, tehtailija C. G. Svahnin talo ja apteekkari F. E. Bergrothin kaksikerroksinen kivitalo. Kauppakadulla sijaitsee myös kaupungin kolme vanhinta kivitaloa; tuomiokirkko, lyseo sekä Kauppakatu 2:ssa sijaitseva 1850-luvulta peräisin oleva kivitalo. Näistä viimeinen mainostaa itseään virheellisesti kaupungin vanhimpana kivitalona. Oikeasti Kuopion vanhin asuinkivitalo, joka valmistui 1847, sijaitsee Vuorikatu 14:ssä.


title: Kuopion historia

text: 1900-luvun alussa varsinkin Kauppakadun varteen alkoi nousta useita jugend-tyylisiä kivirakennuksia. Ensimmäisenä näistä valmistui Kauppahalli 1902 kauppatorille ja heti perään Kansallis-Osake-Pankin talo 1904. Kansalliskaupan talo valmistui 1912 kuten myös Suomen Pankin talo, joka rakennettiin myös tulipalossa tuhoutuneen puutalon paikalle. Pohjoismaiden yhdyspankin talo valmistui 1920. Kauppakadulla on muutenkin tärkeä rooli kivitalorakentamisessa.


title: Kuopion historia

text: Uudelle vuosisadalle tultaessa kaupungin väkiluku oli noussut kymmenessä vuodessa kolmella tuhannella 12 000 henkeen. Kasvu jatkui voimakkaana ensimmäisen vuosikymmenen aikana ja vuonna 1910 hätyyteltiin jo 16 000 asukkaan rajaa.


title: Kuopion historia

text: 1800-luvulla kaupungin kehitykseen vaikutti paremmat liikenneyhteydet: Varkauden Taipaleen kanavan valmistuminen 1840, Saimaan kanavan avautuminen 1856 (samana vuonna valmistui Puijon ensimmäinen torni) ja Savon radan valmistuminen 1889. Lisäksi vuonna 1858 Kuopion sai oikeuden suoraan ulkomaankauppaan. Kaupunkiin alkoi syntyä puutavarakaupan ympärille teollisuutta: sahoja, rullatehdas ja tulitikkutehdas. Myös ympäröivän maakunnan maataloustuotteet synnyttivät teollisuutta, esimerkiksi voi oli merkittävä vientituote.


title: Kuopion historia

text: Kuopion koululaitoksen historia on pitkä, ensimmäinen triviaalikoulu perustettiin Kuopioon vuonna 1788 (tosin Viipurin vuonna 1534 perustettu triviaalikoulu oli muuttanut jo vuonna 1777 Kuopioon) ja kimnaasi eli lukio 1844. 1800-luvun lopulla perustettiin myös teollisuuskoulu (1886), kauppakoulu (1887) ja sairaanhoitajakoulu (1896). 1897 rikkoontui myös 10 000 asukkaan rajapyykki.


title: Kuopion historia

text: Koulutuksen kehittäjinä ja koulujen perustajina toimivat noihin aikoihin pääasiassa kaupungin kulttuuriväki (mm. J. V. Snellman), toimittajat (mm. Juhani, Kalle ja Pekka Aho) ja varakkaimmat liikemiehet (esim. G. Ranin ja H. Saastamoinen). Naisasialiikkeen (johon kuuluivat mm. M. Canth ja E. Stenius-Aarneenkallio) tasa-arvotyö eteni vapaaehtois- ja hyväntekeväisyystyön mahdollistamisesta naisille kohti naisten kouluttamista käsityö- ja tyttökouluissa ja myöhemmin yhteiskouluissa – fennomaanien vaikutuksesta jo hyvissä ajoin suomen kielellä. Koulut elivät 1800-luvun puolella ja 1900-luvun alussa paljolti keräysten ja mesenaattien voimin.


title: Kuopion historia

text: Kaupunki sai vesijohdon vuonna 1913 ja hallintokonttori valmistui 1915. Ensimmäinen päätös rakentamisesta oli tehty jo vuonna 1878. Valmistunut vesijohto korvasi talousveden nostamisen käsivoimin Kallavedestä, lammista ja lukuisista yksittäisistä kaivoista. Suodatusmenetelmät eivät olleet kuitenkaan riittävät (hiekkasuodatus), joten muun muassa lavantaudista päästiin eroon vasta 1939 Itkonniemelle rakennetun, kemialliseen vedenpuhdistukseen perustuvan laitoksen myötä.


title: Kuopion historia

text: 1920-luvulla Kuopio kasvoi ripeästi ja 20 000 asukkaan raja rikottiin. Kaupunkikuva muuttui korkeiden kivitalojen rakentamisen myötä. Haapaniemen, Itkonniemen ja Linnanpellon kaupunginosat kaavoitettiin. Autoliikenne alkoi tuolloin rajoitetusti Kuopiossa. Liikenne oli kuitenkin vielä paljon höyrylaivojen ja Savon radan varassa. Kuopiosta liikennöineitä perinteisiä sisävesihöyrylaivoja ovat muun muassa S/S Heinävesi, S/S Karjalankoski (ent. S/S Apollo), S/S Koski (nyk. M/S Koski) ja S/S Lokki.


title: Kuopion historia

text: Vuonna 1929 ensimmäiseksi kaupunginjohtajaksi valittiin Kaarlo Sallinen. Urheilupaikkoja perustettiin myös innolla Kuopioon, tuolta ajalta ovat peräisin Väinölänniemen urheilukentät, joita muiden muassa juoksija Hannes Kolehmainen käytti ahkerasti. Vuosikymmenen lopulla kurjuuden keskelle valmistuivat Kallansillat ja Niiralan koulu.


title: Kuopion historia

text: Toisen maailmansodan jälkeen kaupungin väkiluku kasvoi huomattavasti, syynä muun muassa Karjalan evakkojen asuttaminen ja suuri syntyvyys. Väestön räjähdysmäinen kasvu pakotti laajentamaan kouluja. 1940-luvun lopussa alettiin myös tukea koulumatkoja ja tarjota ilmaista kouluruokaa (varattomat olivat saaneet sitä Kuopiossa jo vuodesta 1902). 1960-luvulla aloitettiin ensimmäinen varsinaisen lähiön, Puijonlaakson, rakentaminen. Sittemmin uudet alueet kasvoivat kukin vuorollaan: 1960-luvulla Puijonlaakso ja Tiihotar (osana Saarijärveä); 1970-luvulla Saarijärvi, Kelloniemi ja Levänen; 1980-luvulla Jynkkä ja Neulamäki.


title: Kuopion historia

text: Vuonna 1966 annettiin laki korkeakoulun perustamisesta Kuopioon ja sen toiminta aloitettiin vuonna 1972. Uusi korkeakoulu toi mukanaan paljon nuoria ihmisiä ja uusia mahdollisuuksia kaupungin kehitykseen. Korkeakoulusta tuli Kuopion yliopisto vuonna 1984.


title: Kuopion historia

text: Suuren Petosen alueen rakentaminen alkoi 1986. Vuonna 2003 siellä asui jo 14 000 ihmistä, mikä ei tule enää merkittävästi kasvamaan. Sen sijaan Petosen ja ydinkeskustan väliselle niemialueelle on aloitettu uuden kaupunginosan rakentaminen.


title: Kuopion historia

text: Uusi kaupunginosa, Saaristokaupunki on Suomen suurin rakenteilla oleva asuinalue. Rakentaminen alkoi vuonna 2003 ja se jatkuu vuoteen 2015 saakka. Valmistuttuaan 14 000 asukkaan kaupunginosassa asuu nyt 3 800 asukasta. Hankkeen kokonaiskustannukset ovat 1,6 miljardia euroa, josta kaupungin osuus on 160 miljoonaa euroa.


title: Kuopion historia

text:
Saaristokaupunki -projektissa on hyödynnetty monia uusia toimintamalleja. Siihen haettiin ideoita muun muassa osallistumalla Europan 8 -arkkitehtuurikilpailuun. Alueen rakentamista ohjaa puolestaan Taiteen kaava, joka on taiteen ja kulttuurin yleissuunnitelma, jonka pohjalta Saaristokaupunkia rakennetaan
hyväksi asumisen kulttuuriympäristöksi. Taiteen kaava liittyy aikaisemmin tehtyyn päätökseen, jonka mukaan Kuopion kaupungin omissa rakennushankkeissa tulee olla taidetta 0,5–1,5 % rakennuskustannuksista. Saaristokaupungissa järjestettiin asuntomessut 2010. Kuopiossa oli asuntomessut myös vuonna 1980.


title: Kuopion historia

text: Rajuimman muodonmuutoksen on kokenut Kuopion ruutukeskustan alue, joka oli vielä muutama vuosikymmen sitten pääasiassa puutalokaupunkia. Muutama vanha rakennus on säilytetty, muun muassa korttelimuseo. Keskustan entisestäänkin korkea asukastiheys kasvaa etenkin sataman alueella kerrostalorakentamisen myötä.


title: Kuopion historia

text: Vaikka Kuopio kasvaa etelässä, eräät kaupungin pohjoispuolella, lähellä Kuopion lentoasemaa sijaitsevat Siilinjärven osat ovat Kuopion keskustaa lähempänä. Kyseisillä omakotitalovaltaisilla alueilla asuu erityisesti lapsiperheitä. Pendelöinti Siilinjärveltä on voimakasta, noin 3 600 käy töissä Kuopiossa. Kokonaisuudessaan pendelöintimäärät olivat vuonna 2004 noin 8 600 henkilöä Kuopioon päin ja noin 5 000 henkilöä Kuopiosta muihin kuntiin päin.


title: Kieren Perkins

text: Kieren John Perkins (s. 14. elokuuta 1973) on australialainen uimari, joka rikkoi maailmanennätykset sekä 400 että 1 500 metrin vapaauinnissa.


title: Kieren Perkins

text: Perkins voitti 1 500 metrin vapaauinnissa olympiakultaa Barcelonassa 1992 ME-ajalla 14.43,48 ja Atlantassa 1996 ajalla 14.56,40. Hän saavutti samasta lajista olympiahopeaa vielä Sydneyssä 2000 ajalla 14.53,59 häviten maanmiehelleen Grant Hackettille runsaat viisi sekuntia. Vuonna 1992 Barcelonassa hän saavutti 1 500 metrin vapaauinnin olympiakullan lisäksi hopeaa 400 metrin vapaauinnissa.


title: Kieren Perkins

text: Perkins on voittanut uransa aikana useita muita mitaleita maailmanmestaruuskilpailuissa, Kansainyhteisön kisoissa ja Pan-Tyynenmeren kilpailuissa. Hän oli maailman ”vuoden uimari” vuonna 1994. Hänellä on Australian ritarikunnan mitali.


title: Robert Opron

text: Robert Opron (s. 22. helmikuuta 1932) on ranskalainen autojen muotoilija, joka loi uransa aikana useita malleja muun muassa Citroënille. Näistä tunnetuimpia ovat Citroën SM, Citroën GS ja Citroën CX. GS oli Euroopan "vuoden auto" 1971 ja CX 1975.


title: Robert Opron

text: Opron suunnitteli myöhemmin Renault 25:n.


The Second Coming of Mr. Jesus H. Christ on Kari Peitsamon ja Risto-yhtyeen yhteisalbumi, joka julkaistiin 1. elokuuta 2007. Albumin on äänittänyt, miksannut ja masteroinut Risto Ylihärsilä.


title: The Second Coming of Mr. Jesus H. Christ

text: Albumilta julkaistiin single ”Gotta Build a Railroad, Gotta Build a Train”, joka nousi Suomen virallisen singlelistan sijalle 18.


text: Kaikki kappaleet säveltänyt ja sanoittanut Kari Peitsamo sekä sovittanut Risto Ylihärsilä.


title: Veikko Virmajoki

text: Veikko Virmajoki (oik. Arvo Kalliola) (18. helmikuuta 1894 Artjärvi - 27. helmikuuta 1956 Helsinki) oli suomalainen sanoittaja ja kirjailija, joka teki tekstejä salanimen turvin. Virmajoen levytetty tuotanto alkaa vuodesta 1933, ja sanoituksista tunnetuin on kappale "Tamara tanssii". Einari Kukkonen on luonnehtinut laulutekstejä "väkeväsanaisiksi".


title: Veikko Virmajoki

text: Henry Theel levytti vuonna 1942 Virmajoen sanoittaman kappaleen "Syyspihlajan alla", jota esittivät myös monet muut laulajat.


title: Veikko Virmajoki

text: Kalliolan "Lihan okaat" on Juha Nevalaisen ja Hannu Lemisen elokuvaan "Riihalan valtias" tekemän käsikirjoituksen pohjana.


title: Veikko Virmajoki

text:
Omalla nimellä:
Nimimerkillä "Aquarius":
Nimimerkillä "Rafael" :
Nimimerkillä "Veikko Virmajoki":


title: Kyproksen alueet

text: Kyproksen alueet () muodostavat korkeimman tason hallinnollisen jaon Kyproksen saarella. Koko Kypros on jaettu kuuteen alueeseen, jotka on nimetty pääkaupunkinsa mukaan. Aluejako on alun perin koskenut koko saarta eli sekä Kyproksen tasavallan että Pohjois-Kyproksen turkkilaisen tasavallan hallinnoimia osia. Nykyisin Pohjois-Kyproksen aluejako kuitenkin poikkeaa alkuperäisestä jaosta joiltakin osin.


title: Kyproksen alueet

text: Alueet on jaettu kuntiin (δήμος, "dímos") ja yhdyskuntiin (κοινότητα, "koinótita"). Alueiden lisäksi saarella on kaksi Ison-Britannian hallinnoimaa sotilastukikohtaa, Akrotíri ja Dekéleia.


title: Kyproksen alueet

text: Kyproksen tasavallan ja "de jure" koko saaren alueet ovat:


title: Kyproksen alueet

text: Pohjois-Kyproksen alueet ovat:


title: Jeff Long

text: Jeff Long on yhdysvaltalainen kirjailija. Häneltä on suomennettu kauhu- ja tieteisaineksia sisältävät jännitysromaanit "Helvetin piirit" (1999) "Vuosi nolla" (2002), "Tilinteon hetki" (2004), sekä vuorikiipeilyaiheinen jännitysromaani "Seinämä" (2006), Helvetin sydän (2007).


title: Helsinki–Tallinna-rautatietunneli

text: Helsinki–Tallinna-rautatietunneli on rakennettavaksi ehdotettu merenalainen rautatietunneli, joka muodostaisi ratayhteyden Suomen Helsingin ja Viron Tallinnan välille ja yhdistäisi Suomen rautatiet Baltiaan ja edelleen Keski-Euroopan rautateihin. Tunneli toimisi sekä henkilö- että tavaraliikenteen yhteytenä. Tunneli voisi avautua aikaisintaan vuonna 2024, ja sen arvioidaan maksavan 7–20 miljardia euroa.


title: Helsinki–Tallinna-rautatietunneli

text: Joulukuussa 2018 julkistettiin, että hanke on saanut 100 miljoonan euron rahoituksen ARJ Holding Ltd. Dubailta. Tunneliin on aloitettu jo lipunmyynti. Yhteen suuntaan matka maksaa 50 euroa ja meno-paluu maksaa 100 euroa.


title: Helsinki–Tallinna-rautatietunneli

text: Helsinki–Tallinna-rautatieyhteyttä on ideoitu pitkään. Helsingin kaupungin elimissä sitä ryhtyivät ensimmäisinä vakavasti edistämään henkilöstöjohtaja Martti Asunmaa, rakennusviraston arkkitehti Väinö Castrén ja geoteknisen toimiston päällikkö Usko Anttikoski, joiden vuonna 1994 esittämää selvitystä arveltiin vielä aprillipilaksi tai mätäkuun jutuksi. Kaupunginjohtajat Jussi Pajunen ja Edgar Savisaar allekirjoittivat aiesopimuksen tunnelin rakentamista koskevan selvityksen laatimisesta 28. maaliskuuta 2008. Esiselvitys valmistui vuonna 2015.


title: Helsinki–Tallinna-rautatietunneli

text: Alkuvuodesta 2016 Suomi ja Viro sopivat liikenneyhteistyöstä, joka sisältää tunneliyhteyteen liittyvän jatkotutkimuksen. Kesäkuussa 2016 Euroopan unioni myönsi vajaa miljoona euroa tunneliyhteyden kannattavuuden selvittämiseen. Selvitys julkaistiin vuoden 2018 alussa.


title: Helsinki–Tallinna-rautatietunneli

text: Vuonna 2015 valmistuneessa esiselvityksessä esiteltiin viisi linjausvaihtoehtoa, joista parhaana pidettiin linjausta Pasila–Muuga–Ülemiste. Tämä tarjoaisi nopeimmat matka-ajat Helsingin ja Tallinnan välillä sekä parhaat vaihtoyhteydet muihin liikennevälineisiin kummassakin päässä tunnelia. Tunnelin pituudeksi muodostuisi tällöin 85 kilometriä. Vuonna 2016 maailman pisin rautatietunneli on 57 kilometriä pitkä Gotthardin pohjatunneli Sveitsissä.


title: Helsinki–Tallinna-rautatietunneli

text: Muita mahdollisia linjauksia olisivat Pasila–Porkkala–Muuga–Ülemiste, jossa tunneliosuus jäisi lyhyimmäksi (65 kilometriä), mutta matka-ajat pitenisivät, sekä kaksi linjausta välillä Vuosaari–Muuga–Ülemiste, jotka tarjoaisivat hyvät yhteydet rahtiliikenteelle mutta pidentäisivät matkustajaliikenteen aikoja.


title: Helsinki–Tallinna-rautatietunneli

text: Tunneliyhteys käyttäisi Suomen rataverkkoa kapeampaa länsieurooppalaista raideleveyttä, jolloin se voisi liittyä suoraan saman raideleveyden Rail Baltica -yhteyteen.


title: Helsinki–Tallinna-rautatietunneli

text: Tunneliyhteyden lisäksi ratkaisumalliksi on esitetty junalauttayhteyttä Helsingin Jätkäsaaresta Tallinnaan. Ratkaisumalli vaatisi omat aluksensa ja terminaalinsa sekä raideyhteyden Jätkäsaaresta pääradalle.


title: Helsinki–Tallinna-rautatietunneli

text: Uudenmaan liiton selvityksessä ehdotetaan reittiä välille Helsinki–Vantaan lentokenttä–Ülemiste. Suomen puolella asemat sijaitsisivat lentokentällä, Pasilassa ja Helsingin keskustassa. Suunnitelman mukaan tavaraterminaali ja varikko tulisivat kentän lentomelualueelle. Lisäksi radalta tulisi yhteys Hyvinkää–Hanko-rataan. Viron päässä taasen Ülemistestä olisi yhteys Rail Balticaan, ja matkustajat pääsisivät Tallinnan keskustaan raitiovaunulla. Toteutuessaan tämä linjaus olisi 103 kilometriä pitkä.


title: Helsinki–Tallinna-rautatietunneli

text: Useita riippumattomia tahoja suunnittelee erilaisten tunneleiden rakentamista Suomenlahdelle.Jos rakennustyöhön lopulta ryhdytään, Suomenlahdelle rakennetaan vain yksi tunneli, joka saattaa olla yhdistelmä eri toimijoiden hankkeista.


title: Helsinki–Tallinna-rautatietunneli

text: Yhteys Eurooppaan parantaisi Suomen kilpailukykyä ja edistäisi matkailua Suomen ja Baltian välillä. Rautatieyhteys edistäisi Helsingin ja Tallinnan muodostumista kaksoiskaupungiksi ja yhtenäiseksi työssäkäyntialueeksi samaan tapaan kuin Tanskan Kööpenhamina ja Ruotsin Malmö. Matka kaupunkien välillä junalla kestäisi puoli tuntia kun se nykyään vie vähintään puolitoista tuntia nopeallakin laivalla. Matkustajien määrä Helsingin ja Tallinnan välillä lisääntyisi jopa 23 miljoonaan vuodessa yhdessä lauttaliikenteen kanssa. Lisäksi tunneli vähentäisi rekka- ja laivaliikenteen päästöjä molemmissa kaupungeissa.


title: Helsinki–Tallinna-rautatietunneli

text: Tunneliin voitaisiin sijoittaa myös tietoliikenne- ja sähkökaapeleita sekä mahdollisesti muita teknisen huollon yhteyksiä.


title: Helsinki–Tallinna-rautatietunneli

text: Ratahankkeen ei uskota olevan itsenään rahallisesti kannattava, mutta sen katsotaan tuovan alueelle muuta hyötyä.


title: Helsinki–Tallinna-rautatietunneli

text: Vuonna 2015 valmistunut Sweco-konsulttiyhtiön valmistelema esiselvitys arvioi tunneliyhteyden kokonaiskustannuksiksi siihen liittyvine liikenneyhteyksineen 9–13 miljardia euroa, josta itse tunnelin osuus olisi 4 miljardia. Joulukuussa 2018 kustannusarvio oli 15 miljardia euroa.


title: Helsinki–Tallinna-rautatietunneli

text: Vuoden 2018 alussa julkaistussa selvityksessä tunnelin hinnaksi arvioitiin noin 16 miljardia euroa, vaihteluvälillä 13,8 miljardista 20 miljardiin. Tähän hintaan sisältyisivät tunnelin suunnittelu, rakentaminen, terminaalit, ratayhteydet ja varikot, mutta ei junakalustoa. Viranomaisselvityksessä oletetaan, että EU rahoittaisi hanketta 40 prosentilla. EU-rahaa ei kuitenkaan ole hankkeeseen luvassa.


title: Lin Yih-Chih

text: Lin Yih-Chih on taiwanilainen 67,5 senttimetrin pituinen mies. Hän oli aikaisemmin Guinnessin ennätyskirjan mukaan lyhin mies. Kirjailija ja yhteiskunnallinen aktivisti Lin kärsii synnynnäisestä Osteogenesis Imperfecta -luustonhaurastumistaudista.


title: Lin Yih-Chih

text: Huhtikuussa 2005 Lin kertoi, että häntä on kiristetty uhkauksilla tuoda julkisuuteen kuvia, joissa hän harjoittaa itsetyydytystä muun muassa erilaisissa vammaisille tarkoitetuissa ryhmissä sekä internet-keskustelussa tapaamalleen naiselle lähetetyissä web-kamera-kuvissa. Lin kertoi tulleensa asian kanssa julkisuuteen varoittaakseen muita ihmisiä vaaroista, joita seksuaalisten kontaktien solmiminen internetissä voi saada aikaan.


title: Reidenojennuslaite

text: Reidenojennuslaite on kuntosalilaite, jonka tarkoitus on harjoittaa nelipäistä reisilihasta eristävästi, eli se yhtenä ainoista liikkeistä käy ainoastaan etureisiin.


title: Reidenojennuslaite

text: Laittetta käytetään menemällä istumaan siihen siten, että jalkatuet on asetettu sääriä vasten. Sääri/polvi ojennetaan tästä niin ylös kuin pystytään.


title: Reidenojennuslaite

text: Suoritustekniikassa olennaisinta on liikkeen ns. vetäminen eikä koko painolla potkaiseminen.


title: Human After All (kappale)

text: Human After All on Daft Punkin electro Rock -kappale, joka on samalla samannimisen albumin ensimmäinen kappale. Kappaleesta on julkaistu myös single.


title: Hardcore Holly

text: Robert William "Bob" Howard (s. 29. tammikuuta, 1963, Grants Pass, Oregon) on yhdysvaltalainen showpainija. Howardin nykyisiä paininimiä ovat Hardcore Holly tai Bob Holly. Nimi Hardcore Holly juontaa juurensa siihen, että hän on voittanut kaikki uransa hardcore-matsit. Holly sai potkut WWE:stä vuoden 2009 alussa.


title: Hardcore Holly

text: Vuonna 2007 Holly aloitti yhteistyön Cody Rhodesin kanssa, joka on myös Raw'n supertähti. Syksyllä No Mercyn jälkeen he alkoivat tavoitella tuolloin Trevor Murdochin ja Lance Caden hallussa olevaa Tag Team -mestaruutta, jonka he voittivat toisella yrittämällään. Pari säilytti joukkuemestaruutensa, kunnes Cody petti Hollyn vuoden 2008 Night of Champions -tapahtumassa ja vaihtoi paria Ted DiBiase Jr:n kanssa.


title: Richard A. Knaak

text: Richard A. Knaak (s. 1961) on yhdysvaltalainen kirjailija. Hän on kirjoittanut "Dragonlance"-romaaneja, "Dragonrealm"-sarjaa. Hän työskentelee Blizzard Enterntaimentilla, jossa hän toimii kirjoittajana Warcraft-novelleille sekä Diablo-sarjalle. Hän on opiskellut retoriikkaa Illinois'n yliopistossa ja asuu Illinois'ssa ja Arkansas'ssa.


title: Robert Asprin

text: Robert Lynn Asprin (28. kesäkuuta 1946 St. Johns, Michigan – 22. toukokuuta 2008 New Orleans, Louisiana) oli yhdysvaltalainen tieteis- ja fantasiakirjailija. Hän muun muassa toimitti Lynn Abbeyn kanssa "Varkaiden maailma" -yhteissarjaa 1979–1989.


title: David Day

text: David Day (s. 1947) on kanadalainen kirjailija, joka on kirjoittanut niin luonnosta, historiasta kuin J. R. R. Tolkienin fantasiamaailmastakin. Häneltä on suomennettu nuortenkirja "Keisarin panda" ja kaksi Tolkienin tuotantoa käsittelevää teosta.


title: David Day

text: Day syntyi ja kasvoi Victorian kaupungissa ja sen lähiseudulla Brittiläisessä Kolumbiassa. 1960–1970-lukujen vaihteessa hän työskenteli viisi vuotta Vancouverinsaaren metsätyömailla ja kierteli sen jälkeen Eurooppaa viipyen lähinnä Kreikassa. Savottakokemuksista ja tuona aikana pitämästään päiväkirjasta ammentaen hän kirjoitti esikoisteoksensa, vuonna 1975 julkaistun runokokoelman "The Cowichan". Palattuaan Kanadaan Day opiskeli tutkinnon luovasta kirjoittamisesta Victorian yliopistossa.


title: David Day

text: Dayn luonnonsuojeluaatetta edustavia teoksia ovat esimerkiksi "The Doomsday Book of Animals" (1981), "Eco Wars: True Tales of Environmental Madness" (1989), "Noah’s Choice: True Stories of Extinction and Survival" (1990) ja "Nevermore: A Book of Hours – Meditations on Extinction" (2012). Time-lehti valitsi "The Doomsday Book of Animalsin" vuoden kirjaksi 1981.


title: David Day

text: Day on tehnyt yhteistyötä muun muassa kuvittaja Alan Leen kanssa, joka tunnetaan erityisesti Tolkien-aiheisista töistään – Leen kuvittamista viidestä Dayn kirjasta tosin vain yksi käsittelee Tolkienia.


title: Valdir Peres

text: Waldir Peres de Arruda (2. tammikuuta 1951 – 23. heinäkuuta 2017) oli brasilialainen jalkapalloilija. Hän pelasi maalivahtina muun muassa São Paulo Futebol Clubessa ja Brasilian jalkapallomaajoukkueessa.


title: Valdir Peres

text: Peres oli maailmanmestaruuskilpailuissa 1974, 1978 ja 1982.


title: Kevin J. Anderson

text: Kevin J. Anderson (s. 1962) on yhdysvaltalainen tieteiskirjailija. Andersonin ensimmäinen romaani ilmestyi 1988. Hänen kirjojaan on käännetty lukuisille kielille, ja niitä on myyty 16 miljoonaa kappaletta. Anderson on kirjoittanut useita elokuvien ja televisiosarjojen oheiskirjoja. Lisäksi Anderson on kirjoittanut yhdessä Brian Herbertin kanssa "Dyyni"-kirjasarjan myöhempiä osia. Häneltä on suomennettu "Tähtien sota"- ja "Salaiset kansiot" -kirjoja.


title: Waldemar Wallenius

text: Jukka Tapio ”Waldemar” Wallenius (s. 12. kesäkuuta 1948 Hämeenlinna) on suomalainen musiikkijournalisti. Wallenius on uransa aikana toiminut muun muassa perustamiensa rocklehtien Blues News, Musa ja Soundi päätoimittajana, sekä juontanut 1980-luvun lopulla Yleisradion TV-musiikkiohjelmaa Yölinja. Hän työskenteli myös tamperelaisessa Radio 957:ssa.


title: Waldemar Wallenius

text: Wallenius toimi 1990-luvulla Veltto Virtasen eduskunta-avustajana. Hän oli ehdolla Euroopan parlamenttiin vuonna 1999 Kirjavan puolueen ehdokkaana sekä eduskuntaan vuonna 2007 SKP:n ehdokkaana.


title: Émerson Leão

text: Émerson Leão (s. 11. heinäkuuta 1949) on brasilialainen jalkapalloilija. Hän pelasi maalivahtina ja oli mukana muun muassa vuoden 1970 maailmanmestaruuskilpailut voittaneessa maajoukkueessa.


title: Émerson Leão

text: Leão on myöhemmällä urallaan valmentanut useita seuroja ja Brasilian jalkapallomaajoukkuetta.


title: Asevelisosialistit

text: Asevelisosialistit olivat vaikutusvaltainen ryhmä suomalaisia oikeistososiaalidemokraatteja, jotka olivat sotavuosina toimineet Suomen Aseveljien Liitossa (SAL). Aseveliliitto oli talvi- ja jatkosodan muistotoimintaan ja muun muassa invalidien, sotaleskien ja sotaorpojen huoltotoimintaan keskittynyt järjestö. Vuonna 1945 SAL jouduttiin Neuvostoliiton vaatimuksesta lakkauttamaan, kun kommunistit leimasivat sen fasistiseksi. Asevelisosialistit siirtyivät jatkosodan jälkeen vaikuttamaan SDP:ssä, jossa heistä muodostui hyvin vaikutusvaltainen ryhmä kahden vuosikymmenen ajaksi.


title: Asevelisosialistit

text: Asevelisosialistit ja heidän poliittinen linjansa viitoittivat monin tavoin sosialidemokraattien politiikkaa aina 1960-luvun puoliväliin asti. Leimallista sille oli tiukka rajanveto suomalaisten kommunistien suuntaan, joiden vaikutusvaltaa asevelisosialistit pyrkivät kaikin keinoin rajoittamaan. Sen sijaan asevelisosialistit olivat valmiita yhteistyöhön oikeistolaisten kanssa ja muun muassa Tampereen kunnallispolitiikassa sosiaalidemokraattien ja kokoomuksen yhteistyötä kutsuttiin aseveliakseliksi. Tunnetuimpia asevelisosialisteja olivat Erkki Lindfors, Unto Varjonen, Väinö Leskinen, Penna Tervo, Yrjö ”Jahvetti” Kilpeläinen, Aarre Simonen ja Arvi E. Heiskanen. Asevelisosialistit olivat pitkään myös Urho Kekkosen poliittisia vastustajia. Tunnetuin asevelisosialisti Väinö Leskinen käänsi poliittisen linjansa ympäri 1960-luvun puolivälin jälkeen.


title: John Brosnan

text: John Raymond Brosnan (s. 1947 Perth, Australia – 2005 Lontoo) oli kirjailija, toimittaja, kolumnistina ja elokuva-arvostelija. Hän kirjoitti useita tieteis- ja fantasiakirjoja, elokuvakirjoja ja sarjakuvakäsikirjoituksia, osin salanimillä. Häneltä on suomennettu seikkailullinen tieteisromaani "Taivaan valtiaat" (1988).


title: Hyesan

text: Hyesan (, hanja 惠山市) on Pohjois-Korean Ryanggangin maakunnan pääkaupunki. Se sijaitsee Jalujoen varrella Kiinan rajalla Baekduvuoren eteläpuolella. Vuoden 2008 väestönlaskennan mukaan kaupungissa oli 192 680 asukasta.


title: Hyesan

text: Hyesan kuuluu niin kooltaan, kuin pinta-alaltaankin Pohjois-Korean pienimpiin kaupunkeihin. Se sijaitsee laaksossa Jalujoen yläjuoksulla. Kaupungin korkeus merenpinnasta on 715 metriä ja Hyesan on näin Pohjois-Korean korkeimmalla sijaitseva kaupunki. Kaupungin koillisosassa sijaitsee Baekduvuoren purkausten laavan jähmettyessä muodostunut laakio. Kaupungin itä- ja etelärajoilla kohoaa vuoria ja lännessä virtaa Hǒchǒnjoki. Noin 74 % kaupungin koko pinta-alasta on metsää. Tammikuun keskilämpötila on –16,6 °C ja elokuun 19,8 °C. Hyesan kuuluu Pohjois-Korean kylmimpiin paikkoihin ja vuonna 1915 mitattiin lukema –42 °C. Keskimääräinen vuosittainen sadanta on 583 mm.


title: Hyesan

text: Jalujoen vastarannalla Kiinassa sijaitsee Jilinin maakunta ja Changbain korealaisten autonominen piirikunta.


title: Hyesan

text: Joseon-dynastian aikana vuonna 1421 Hyesaniin rakennettiin linnoitus, jonka tarkoitus oli suojella Koreaa hyökkääjiltä pohjoisesta. Tärkein elinkeino nykyisen Hyesanin alueella on pitkään ollut metsätalous. Hyesaniin kasattiin hakattuja puita, joita vietiin paperitehtaille Kiljuun, Sinuijuun ja Kimchaekiin. Puiden kuljettamiseksi Hyesanilla on moniin muihin yhtä syrjäisiin keskuksiin verrattuna ollut pitkään hyvät liikenneyhteydet. Vuonna 1936 rakennettiin silta Jalujoen yli ja vuonna 1937 rautatie Kiljuun, josta puite vietiin edelleen Japaniin. Vuonna 1936 Hyesanissa oli 11 795 asukasta. Vuonna 1954 Hyaesanista tehtiin hallinnollisesti kaupunki ja siitä tuli Ryanggangin maakunnan pääkaupunki. Rajakaupunkina tieto on liikkunut Hyesaniin helpommin, kuin joihinkin muihin Pohjois-Korean osiin, johonka keskushallinto on vastannut suuremmalla valvonnalla ja sotilaallisella läsnäololla. Koska Jalujoki on helppo ylittää talvella sen jäätyessä, Hyesan on aikanaan ollut myös maasta pakenevien lähtöpaikka. Samasta syystä myös salakuljetus on ollut yleistä. Vuosien 1997–1999 välillä keskushallinto teki kaupungissa puhdistuksia. Etelä-Korealaisten tiedotusvälineiden mukaan kaupungin asukkaita karkotettiin ja teloitettiin.


title: Hyesan

text: Merkittäviä teollisuuden aloja Hyesanissa ovat kuparin louhinta, puunjalostus, koneteollisuus, sekä jalkine- ja vaateteollisuus. Hyesanin kuparikaivoksen kuparivarojen määräksi arvioitiin vuonna 2011 160 miljoonaa tonnia, mikä tekee siitä yhden Aasian suurimmista. Kaivos on Pohjois-Korean kaivosministeriön ja kiinalaisten yritysten yhteisomistuksessa. Vuonna 2007 kaupungin rajalle valmistui Samsun vesivoimala, jonka kapasiteetti on 50 000 kW. Kaupungin tunnetuihin maataloustuotteisiin lukeutuvat mustikat, joita kerätään ympäröiviltä vuorilta, sekä humala, jota käytetään oluen valmistuksessa Hyeanissa ja ympäri maata.


title: Hyesan

text: Hyesan on myös Kiinan vastaisen rajan toiseksi suurin kaupunki ja tavaraliikenteen takia maiden välillä paikallisten elinolosuhteet ovat olleet suhteellisen hyvät. Hyesan on lähtöpaikka etenkin kiinalaisille Baekduvuorilla suuntaaville matkailijoille. Paikallisia nähtävyyksiä ovat esimerkiksi 37,8 metriä korkea Pochonbon taistelun muistomerkki. Muistomerkki on pystytetty Kim Il-sungin johtamalle voitokkaalle taistelulle japanilaisia vastaan 4. kesäkuuta 1937 ja sillä on keskeinen osa pohjoiskorealaisessa propagandassa.


title: Hellboy Animated: Blood and Iron

text: Hellboy Animated: Blood and Iron on vuonna 2007 suoraan DVD:lle julkaistu yhdysvaltalainen animaatioelokuva, jonka ohjasivat Victor Cook ja Tad Stones, joka käsikirjoitti elokuvan yhdessä Kevin Hoppsin kanssa. Pääosassa ääninäyttelivät Ron Perlman, Selma Blair, John Hurt, Doug Jones ja Peri Gilpin.


title: Hellboy Animated: Blood and Iron

text: Vuonna 1939 nuori professori Bruttenholm tuhosi naisvampyyrin Erzsebet Ondrushkon, joka vuodatti viattomien nuorten naisten verta pysyäkseen nuorena. Nykypäivänä New Yorkissa Erzsebet Ondrushko herää uudelleen henkiin. Tämä saa iäkkään professori Broomin kiinnostumaan aiheesta ja matkaa tutkimaan asiaa yhdessä BPRD agenttien, Hellboyn, Liz Shermanin ja Abe Sapienin kanssa. Aluksi he ovat enemmän huolissaan Welfaresta, kuin minkään vampyyrin paluusta, mutta heidän mielensä muuttuvat, kun he kohtaavat aaveita, noitia ja jättiläis ihmissuden, sekä ite Erzsebet Ondrushkon. Hellboy päätyy tappelemaan noitien kuningatarta Hecatea vastaan, joka haluaa Hellboyn hyväksyvän todellisen kohtalonsa, jonka seurauksesta koituisi maailmanloppu.


title: David O’List

text: David O'List (s. 13. joulukuuta 1948 Chiswick Lontoo) on brittiläinen rockkitaristi. Hän on soittanut vakituisesti yhtyeissä The Attack, The Nice ja Jet.


title: David O’List

text: Lyhyesti O'List soitti myös Jethro Tullissa Mick Abrahamsin lähdettyä sekä varhaisessa Roxy Musicissa.


title: David O’List

text: O'List julkaisi sooloalbumin "Flight of the Eagle" (1997).


title: Mick Abrahams

text: Michael Timothy "Mick" Abrahams (s. 7. huhtikuuta 1943 Luton) on brittiläinen rockkitaristi. Hän oli Jethro Tullin alkuperäisjäsen, mutta jätti yhtyeen levytettyään sen kanssa debyyttialbumin "This Was" (1968).


title: Mick Abrahams

text: Abrahamsin korvasi Jethro Tullin kokoonpanossa lyhyesti Tony Iommi, sitten vakituisesti Martin Barre.


title: Mick Abrahams

text: Abrahams perusti Jethro Tullista lähdettyään Blodwyn Pig -yhtyeen, ja hänellä on sittemmin ollut useita vähemmän tunnettuja projekteja.


title: Kristian Maukonen

text: Kristian Maukonen on suomalainen tuottaja, säveltäjä ja sanoittaja, joka tuli tunnetuksi 1990-luvulla muun muassa XL5- ja Taikapeili-yhtyeiden tuottajana. Hänen tuottamiaan kappaleita on eri levyillä myyty noin 600 000 kappaletta. Maukonen palkittiin vuonna 1998 Emma-patsaalla hänen vaikuttaessaan The 3some -yhtyeessä.


title: Kristian Maukonen

text: Maukonen on tuottanut, säveltänyt, sanoittanut ja sovittanut kappaleita muun muassa Antti Tuiskulle, Aikakoneelle, Christian Forssille, Gimmelille, Milla Alftanille, Pete Seppälälle, Petri Munckille, Roni Tranille, Sofia Zidalle, Taikapeilille, The 3somelle ja XL5:lle.


title: Kristian Maukonen

text: Maukosen suurimpina hitteinä voidaan mainita Taikapeilin esittämä ”Jos sulla on toinen” ja Antti Tuiskun esittämä ”En halua tietää”. Suomessa kaikkien aikojen myydyimpien albumien joukossa ovat hänen tuottamansa albumit "Tähtikaaren taa" (myyty 134 958 kpl) vuodelta 1995 ja "Suuri salaisuus" (myyty 95 715 kpl) vuodelta 1994.


title: Kristian Maukonen

text: Kansainvälisesti Maukosen menestynein julkaisu on The 3some -yhtyeen albumi "The 3some", joka julkaistiin Japanissa ja Euroopassa. Albumia myytiin Japanissa noin 25 000 kappaletta. Maukonen on naimisissa yhtyeen laulaja Milla Alftanin kanssa.


title: Carl Gustaf Möller

text: Carl Gustaf Möller (17. tammikuuta 1888 Kuopio, k. 1969) oli suomalainen juristi, joka toimi apulaisoikeuskanslerina 1933-1950 ja oikeuskanslerina 1950–1955.


title: Carl Gustaf Möller

text: Möllerin poika on oikeusneuvos Gustaf Möller ja hänen veljensä oli korkeimman oikeuden presidentti Oskar Möller.


title: Richard Matheson

text: Richard Burton Matheson (20. helmikuuta 1926 Allendale, New Jersey – 23. kesäkuuta 2013 Calabasas, Kalifornia) oli yhdysvaltalainen kauhu- ja tieteiskirjailija. Häneltä on suomennettu kaksi romaania, "Helvetin talo" ja "Olen legenda".


title: Richard Matheson

text: "Olen legendasta" on tehty useita elokuvasovituksia: "L’ultimo uomo della terra" vuodelta 1964 (ohjaus Ubaldo Ragona ja Sidney Salkow, pääosassa Vincent Price), "Viimeinen mies" vuodelta 1971 (ohjaus Boris Sagal, pääosassa Charlton Heston) ja "I Am Legend" vuodelta 2007 (ohjaus Francis Lawrence, pääosassa Will Smith).


title: Richard Matheson

text: "Olen legenda" voitti parhaalle vuonna 2007 ilmestyneelle suomennetulle tieteisromaanille myönnetyn Tähtivaeltaja-palkinnon.


title: Richard Matheson

text: Matheson on kirjoittanut myös alun perin Playboyssa julkaistun novellin ”Duel”, johon pohjautuu Steven Spielbergin elokuva "Kauhun kilometrit".


title: Richard Matheson

text: Elokuva "The Box" (2009) perustuu 1970 ilmestyneeseen Mathesonin novelliin ”Button, Button”. Kirjasta on filmatisoitu myös "Hämärän rajamailla" -sarjan jakso 1980-luvulla.


title: Phil Manzanera

text: Phil Manzanera (s. 31. tammikuuta 1951) on brittiläinen kitaristi, laulaja, levytuottaja ja lauluntekijä. Hän syntyi Lontoossa kolumbialaiselle äidille ja englantilaiselle isälle.


title: Phil Manzanera

text: Manzanera sai ensimmäisen kitaransa kuusivuotiaana Kuubassa. Hän nousi 1970-luvulla kansainväliseen maineeseen Roxy Musicin vakituisena jäsenenä.


title: Phil Manzanera

text: Manzanera on myöhemmän uransa aikana kirjoittanut ja tuottanut useiden muiden artistien musiikkia. Vuonna 1983 toimintansa alun perin lopettanut Roxy Music perustettiin uudelleen vuonna 2001.


title: Mihai

text: Mihai on romaniankielinen muoto nimestä Mikael. Ainakin seuraavat henkilöt ovat nimen kantajia:


title: M/S Nils Dacke

text: M/S Nils Dacke () on TT-Linen omistama autolautta. Se on rakennettu vuonna 1995 Finnyardsin Rauman telakalla. Kuollutta painoa aluksella on 6 400 tonnia. "Nils Dacke" on rekisteröity Ruotsin lipun alle ja sen kotisatama on Trelleborg. Nykyään alus liikennöi reitillä Trelleborg–Travemünde.


title: M/S Nils Dacke

text: Nils Dacken sisaralus on M/S Robin Hood.


title: M/S Nils Dacke

text: 19. toukokuuta 1995 alus laskettiin vesille. 28. marraskuuta 1995 alus luovutettiin TT-Linen omistukseen, joka rekisteröi aluksen Bahaman lipun alle. Kotisatamaksi tuli Nassau. 4. joulukuuta alus aloitti liikennöinnin Ruotsin Trelleborgin ja Saksan Travemünden välillä. 6. syyskuuta 2003 Nils Dacke siirtyi liikennöimään lauantaisin yhdessä sisaralus Robin Hoodin kanssa Travemünden ja Helsingborgin välille. 19. elokuuta 2004 alus siirtyi Ruotsin lipun alle. Kotisatamaksi tuli Trelleborg.


title: M/S Nils Dacke

text: 1. tammikuuta 2006 alus meni Aker Yardsin Helsingin telakalle, jossa aluksen koneistoa kunnostettiin. Tammikuun puolivälin jälkeen alus palasi takaisin liikenteeseen. 16.– 23. heinäkuuta 2006 Nils Dacke oli Öresundsvarvetin telakalla Ruotsin Landskronassa. 26. lokakuuta 2007 Kyproksen lipun alla liikennöivä matkustajarahtilaiva M/S Galileusz ajoi Nils Dacken kylkeen alusten ollessa Trelleborgissa.


title: John Gunther

text: John Gunther (30. elokuuta 1901 – 29. toukokuuta 1970) oli yhdysvaltalainen toimittaja ja kirjailija. Hän tuli alun alkaen tunnetuksi "Inside"-sarjallaan, jonka kirjat koskivat maailman eri alueita. Sarjaan kuuluvat seuraavat teokset:Gunther julkaisi uransa aikana myös useita muita teoksia, joiden joukossa ovat "Death Be Not Proud" (1949) ja "Eisenhower" (1952). Suuri osa hänen kirjoituksistaan käsittelee poliittisia aiheita; "Death Be Not Proud" on kuitenkin muodoltaan muistelmateos, joka kertoo kirjailijan ja tämän Frances-vaimon 17-vuotiaana aivokasvaimeen kuolleesta pojasta.


title: Mallasjuoma

text: Mallasjuoma (pidemmin Osakeyhtiö Mallasjuoma) oli kauppias Henrik Mattsonin poikiensa Ernst Mattsonin ja Maximillian Mattsonin kanssa 1912 perustama panimo.


title: Mallasjuoma

text: Sen taustalla oli Henrik Mattsonin aiempi kokomus panimoalasta. Hän oli aloittanut oluenpanemisen jo vuonna 1874 ostamalla Hollolan kunnan puolella silloin kuuluneessa Niemessä sijainneen panimon, jonka kapteeni August Fellman ja apteekkari Wahlstedt olivat perustaneet vuonna 1872. 1902 Mattson oli siirtänyt panimotoiminnan Lahden kaupungin puolella Vapaudenkadulle Uusi Olutpanimo Oy:n nimisenä.


title: Mallasjuoma

text: 1917 Uusi Panimo lakkautettiin ja sen tuotantorakennukset muutettiin asuinrakennuksiksi.


title: Mallasjuoma

text: Osakeyhtiö Mallasjuoma perusti panimon Lahden Päijänteenkadulle, mistä tuli Mallasjuoman pääpaikka sen toiminnan pääpaikka 1930-luvulle. Mallasjuoma valmisti aluksi vain mietoja olutjuomia. Sen alku oli vaikea, mutta ensimmäisen maailmansodan alkuvuosien huippusuhdanteessa 1916 sen tuotanto koostui miltei 3 000 000 litrasta mietoja olutjuomia, minkä tuotannon saavuttamiseen sisällissodan jälkeen meni 20 vuotta.


title: Mallasjuoma

text: Mattsoneiden kuoltua 1920-luvulla yritystä johti sen entinen isännöitsijä (tehtaanjohtaja) Gunnar Åhfeldt-Arjamo. Suomeen tuli kieltolaki 1919 ja Mallasjuoma otti tuotantoonsa myös virvoitusjuomat 1920-luvulla. 1932 jälkeen, kun kieltolaki kumottiin, alkoi Mallasjuoma tehdä II- ja III -veroluokkien oluita ja perusti 1935 Lahden Erikoisoluen.


title: Mallasjuoma

text: Mallasjuoma rakennutti 1930-luvun lopulla Sammonkadun ja Nastolankadun kulmaan viisikerroksisen tehtaan, joka oli tekniikaltaan yksi Euroopan nykyaikaisimmista.


title: Mallasjuoma

text: 1950-luvulta alkaen Mallasjuomasta tuli lahtelaisuuden vertauskuva mainonnassa. Tutuiksi koko maassa tulivat sanonnat: "Ei oo Lahden voittanutta!" ja myöhemmin "Moi lahtelaista!"


title: Mallasjuoma

text: 1970-luvulla Mallasjuoma oli Suomen johtava panimotalo, mutta 1980-luvulla se jäi kolmanneksi Hartwallin ja Sinebrycoffin jälkeen. Pitkien omistajuuteen liittyvien oikeuskiistojen jälkeen Mallasjuoma yhdistyi Hartwall-yhtymään 1988, ja Lahden tunnetut olut- ja virvoitusjuomamerkit hävisivät. 2008 kuitenkin Hartwall aloitti uudelleen Turun Auran tapaan entisen Mallasjuoman Lahden Sininen-nimisen oluen. Mallasjuoman tuotantolaitos Lahden keskustassa lopetettiin, mutta Hartwallin Etelä-Suomen tuotanto keskitettiin Kujalaan Lahdessa 2003.Puhekielessä, erityisesti Lahdessa Mallasjuomaa on kutsuttu "Malski"-nimityksellä. Tällä nimellä kutsutaan myös kiinteistönkehitysaluetta, jossa Ristinkirkon pohjoispuolella olevaa aluetta, jossa on ollut Mallasjuoman panimo ennen ja jonne rakennetaan kerrostaloasuntoja.


title: Pyörätuolikoripallo

text: Pyörätuolikoripallo on pallopeli, joka on sovellettu varsin vähäisin muutoksin tavallisesta koripallosta. Laji on suosittu vammaisurheilulajina. Joukkueeseen voi kuulua korkeintaan 12 pelaajaa, joista kerrallaan viisi voi olla kentällä. Pelaajat käyttävät erityisiä, tätä lajia varten suunniteltuja ja kutakin pelaajaa varten rakennettuja tavallista ketterämpiä pyörätuoleja.


title: Pyörätuolikoripallo

text:
Lajissa kilpaillaan kansainvälisesti MM-, EM- ja paralympiatasolla. Kansallisella tasolla Suomessa toimii SM-sarja sekä I divisioona, joihin voivat osallistua sekä miehet että naiset. Kansallisella tasolla vammattomien pelaajien osallistuminen otteluihin on täysin sallittua.
Kansainvälisiin otteluihin vammattomat pelaajat eivät voi kuitenkaan osallistua.


title: Pyörätuolikoripallo

text: Pyörätuolikoripallon säännöissä on muutamia eroja tavalliseen koripalloon verrattuna. Eroavaisuudet koskevat lähinnä pallon kuljettamista ja pelituoleilla otettavia kontakteja. Kuitenkin suurin osa säännöistä, esimerkiksi korien korkeudet, kentän mitat ja hyökkäys- sekä peliajat ovat samoja.


title: Pyörätuolikoripallo

text: Kukin pelaaja saa toiminnallisen pisteytyksen välillä 1–4,5, missä arvo 4,5 tarkoittaa täysin vammatonta tai minimivamman omaavaa pelaajaa. Kentällä olevien pelaajien yhteenlaskettu pistemäärä ei saa ylittää kansainvälisissä otteluissa arvoa 14 ja kansallisissa otteluissa arvoa 14,5.


title: Pyörätuolikoripallo

text: Suomalaisia pyörätuolikoripallojoukkueita toimii tällä hetkellä pääkaupunkiseudulla, Tampereella, Turussa, Porissa ja Lahdessa.


title: Talja (kuntosali)

text: Taljat ovat yksi tapa tehdä lihaskuntoharjoitteita. Taljoja on yleensä ylhäältä ja alhaalta vedetty versio. Taljanarun toisessa päässä on painopakka ja toisessa jonkinlainen kahva ja välissä kiintopiste(itä). Näillä voi treenata eri lihaksia sekä eri asennoista ja kulmista. Selälle tehtäviä taljaliikkeitä, joihin tarvitaan erillinen suorituslaite, ovat alatalja sekä ylätalja. Useasti kyseisistä liikkeistä käytetään vain edellä mainittuja (siis ei esimerkiksi alataljasoutu), jolloin muissa tarkoituksissa käytettynä tulee liikkeen nimeä tarkentaa, esimerkiksi 'hauikset alataljassa'.


title: Talja (kuntosali)

text: Taljan kahvaosassa käytetään usein joko suoraa tai muotoiltua tankoa, v-kahvaksi kutsuttua kahvaa (nimi kertoo kahvan muodosta), narua taikka lapiokahvaa, jossa kummankin käden kämmenet ovat toisiaan päin.


title: Talja (kuntosali)

text: Flyes taljassa eli tuodaan kädet hieman koukussa yhteen alas/eteen


title: Talja (kuntosali)

text: Pullover: otetaan kädet lähes suorina kiinni narusta, joka on kiinni taljassa, ja vedetään kyynärpäät kylkiin kiinni


title: Talja (kuntosali)

text: Ojentajapunnerrus: suoristetaan kyynärvarret poispäin taljan vastustuksesta. Liikkeestä on eri variaatioita.


title: Talja (kuntosali)

text: Käytetään taljan vastusta tehdessä vatsarutistusta poispäin taljan vastustuksesta. Voi tehdä joko seisten tai polvillaan.


title: Talja (kuntosali)

text: Vipunostot taakse tai sivulle.


title: Talja (kuntosali)

text: Tehdään samalla tavalla kuin hauiskäännöt tangolla tai käsipainoilla.


title: Talja (kuntosali)

text: Jalkojen loitonnusta, lähennystä, koukistusta jne. Voi vaatia enemmän vaivaa suorittaa, mutta liikkeet eivät ole usein järin voimakkaita tai kokonaisvaltaisia.


title: Pikkutalvio

text: Pikkutalvio ("Vinca minor") on oleanterikasveihin ("Apocynaceae") kuuluva koristekasvi, jota on käytetty myös rohdoskasvina mm. angiinan hoitoon. Sisältää runsaasti alkaloideja, muun muassa vinkamiinia ja vinkristiinia. Kasvi on myrkyllinen.


title: Pikkutalvio

text: Monivuotinen maanpeitekasvi, joka muodostaa mattomaisia, ainavihantia kasvustoja. Korkeus 10–30 cm. Varret ovat rentoja, helposti maahan juurtuvia. Lehdet ovat kiiltäviä, soikeita, pyöreä- tai kiilatyvisiä, ehytlaitaisia, kaljuja. Lehtiasento on yleensä vastakkainen. Lehdet talvehtivat. Kukat muodostuvat lehtihankoihin. Viisiterälehtiset kukat ovat siniset, joskus violetit, punaiset tai valkoiset, n. 2–3 cm. Terälehdet vinon tylppiä. Kaljuja verholehtiä 5. Heteitä 5. Emiö yhdislehtinen, 2-vartaloinen, 1-luottinen. Kukkii touko-kesäkuussa.


title: Pikkutalvio

text: Viihtyy parhaiten varjossa tai puolivarjossa, esimerkiksi puiden ja pensaiden alla ja ei siedä kovaa auringonpaistetta. Kasvualustaksi sopii kuohkea ja ravinteikas puutarhamulta. Pikkutalvio leviää helposti kasvullisesti, ja Suomessa sitä tavataankin usein villiytyneenä kaupunkimetsiköissä, joutomailla ja tienvarsilla. Se on helppohoitoinen ja pitää puolensa muita kasveja vastaan villiintyneessäkin puutarhassa. Kasvia voidaan lisätä pistokkaista juurruttamalla sekä jakamalla tai rönsyjä erottamalla.


title: Python

text: Python tarkoittaa seuraavia asioita:


title: Robin Jarvis

text: Robin Jarvis (s. 1963 Liverpool) on englantilainen kirjailija. Jarvis aloitti kirjailijanuransa "Deptfordin hiirten seikkailuja" -sarjalla (1989–1990). Kirjoissa hiiriyhteisö kamppailee pimeyden voimia vastaan. "Noitametsän okapeikot" (1999) kertoo pienestä menninkäislajista ihminkäisistä. Heidän vastapelurinaan on julma kuningatar Rhiannon ja hänen okapeikkonsa. "Kuolontuoksu" (2001) on sekä tieteiskirjallisuutta että fantasiakirjallisuutta ja esittelee varsin erikoisen maailman.


title: Robin Jarvis

text: Hän sai Smarties book prizen vuonna 1989.


title: Axel Fredrik Charpentier

text: Axel Fredrik Charpentier (4. heinäkuuta 1865 Hamina – 9. maaliskuuta 1949) oli suomalainen juristi, joka toimi oikeuskanslerina 1920-luvulla. Hän oli toiminut jo Suomen suuriruhtinaskunnan aikana senaatissa. Charpentier oli vastustanut venäläistämistoimia, minkä takia hänet oli erotettu prokuraattorin ja esittelijäsihteerin tehtävistä.


title: Axel Fredrik Charpentier

text: Charpentierin vanhemmat olivat senaattori Gustaf Robert Alfred Charpentier ja Adolfina Valeria Aschan (1837–1907). Axel Charpentier pääsi ylioppilaaksi 1883. Filosofian kandidaatiksi hän valmistui 1885 ja maisteriksi 1886. Lakitieteen kandidaatin tutkinnon hän suoritti 1890, lisensiaatin tutkinnon 1897 ja tohtorin tutkinnon 1898 väitöskirjalla "Om sytning". Varatuomarin arvon hän sai 1893.


title: Axel Fredrik Charpentier

text: Charpenterierin akateeminen ura jäi lyhyeksi. Hän aloitti vuoden 1898 alussa Aleksanterin yliopiston siviililainopin ja roomalaisen oikeuden dosenttina. Yliopistossa ei ollut tarjolla vakinaista oppituolia, joten Charpentier palais pian senaatin oikeusosastoon, jossa hän oli toiminut jo opiskeluaikanaan.


title: Axel Fredrik Charpentier

text: Charpentier toimi senaatin oikeusosaston kanslistina 1896–1899, protokollasihteerinä 1899–1905 ja esittelijäsihteerinä 1906–1910. Charpantier vastusti venäläistämistoimia, eikä hän asettanut syytteeseen uusien asetuksia vastaan toimineita suomalaisvirkamiehiä. Kenraalikuvernööri Nikolai Bobrikov kumosi Charpentierin nimityksen Hauhon tuomiokunnan tuomariksi, koska hänelle ei haluttu antaa mahdollisuutta lisätuloihin.


title: Axel Fredrik Charpentier

text: Charpentier toimi senaatin lainvalmistelukunnan nuorempana jäsenenä 1905–1911 sekä vt. prokuraattorina 1909–1910. Prokuraattorina hän oli vastustanut yritystä lakkauttaa Suomen Ammattijärjestö. Hänet erotettiin prokuraattorin sijaisuudesta ja esittelijäsihteerin virasta, kun hän oli sanellut vastalauseen yleisvaltakunnallista lainsäädäntöjärjestystä koskevan lain käsittelypöytäkirjaan.


title: Axel Fredrik Charpentier

text: Charpentier toimi erottamisensa jälkeen 1912–1917 asianajajana Helsingissä. Hän oli mukana myös paikallispolitiikassa ja oli Helsingin kaupunginvaltuuston jäsen 1914–1918 sekä holhous- ja kasvatuslautakuntien jäsen. Charpentier toimi myös jälkimmäisen lautakunnan puheenjohtajana. Charpentier oli ollut aiemmin mukana säätyvaltiopäivillä ritariston ja aatelin jäsenenä vuosina 1897, 1899 ja 1905–1906.


title: Axel Fredrik Charpentier

text: Maaliskuun vallankumouksen jälkeen Charpentier nimitettiin 1917 senaatin oikeusosaston senaattoriksi. Itsenäistymisen jälkeen hän oli joitakin kuukausia korkeimman oikeuden jäsenenä. Hänet nimitettiin 1918 oikeuskasleriksi. Charpentier oli käytännössä Suomen ensimmäinen oikeuskansleri, sillä vaikka Pehr Evind Svinhufvud oli pitänyt virkaa aiemmin, hän ei valtionhoitajan tehtävien takia ehtinyt hoitaa oikeuskanslerin tehtäviä.


title: Axel Fredrik Charpentier

text: Charpentierin aikana tapahtui itsenäisen Suomen historian ainoa poliittinen murha, kun sisäministeri Heikki Ritavuori ammuttiin vuonna 1922. Charpentier johti tuolloin murhan tutkimuksia ylimpänä syyttäjänä.


title: Axel Fredrik Charpentier

text: Charpentierin asema kansalaissodasta toipuvan ja hiljattain itsenäistyneen valtion viranomaistoiminnan valvojana oli vaikea tehtävä. Hänen suhteensa eduskuntaan eivät olleet erityisen hyvät. Kansanedustajissa herätti närkästystä erityisesti Charpentierin vuonna 1927 esittämät kommentit virkamiesten palkkauksesta ja lainsäädännön tasosta.


title: Axel Fredrik Charpentier

text: Charpentier jäi eläkkeelle ja vetäytyi samalla lähes kaikesta julkisesta elämästä. Hän tosin jatkoi edelleen lakimiesyhdistyksen toiminnassa.


title: Axel Fredrik Charpentier

text: Charpentier oli naimisissa vuosina 1896–1913 Helmi Julia Järnefeltin (1871–1913) kanssa. He saivat viisi lasta, joista yksi kuoli vauvaikäisenä.


title: Axel Fredrik Charpentier

text: Charpentier omisti vuodesta 1914 lähtien Hahkialan kartanon Hauholla. Siellä hän asui eläköitymisensä jälkeen ja hoiti kartanoa ja sen maita. Charpentierin ystävä K. J. Ståhlberg oli Hahkialassa suojassa Helsingin ilmapommituksilta. Charpentierin kuoltua 1949 tila jaettiin neljään osaan.


title: M/S Robin Hood

text: M/S Robin Hood () on TT-Linen omistama autolautta. Se on rakennettu vuonna 1995 Finnyardsin Rauman telakalla. Kuollutta painoa aluksella on 6 400 tonnia. "Robin Hood" on rekisteröity Saksan lipun alle ja sen kotisatama on Lyypekki. Nykyään alus liikennöi reitillä Trelleborg–Travemünde.


title: M/S Robin Hood

text: Robin Hoodin sisaralus on M/S Nils Dacke.


title: M/S Robin Hood

text: 21. joulukuuta 1994 alus laskettiin vesille. 28. toukokuuta 1995 alus oli tarkoitus luovuttaa, mutta tulipalo yhdessä muuntajassa myöhästytti luovutusta. Viimein lokakuussa alus luovutettiin TT-Linen omistukseen, joka rekisteröi aluksen Saksan lipun alle. Kotisatamaksi tuli Hampuri. 9. lokakuuta alus aloitti liikennöinnin Ruotsin Trelleborgin ja Saksan Travemünden välillä. 6. syyskuuta 2003 Robin Hood siirtyi liikennöimään lauantaisin yhdessä sisaralus Nils Dacken kanssa Travemünden ja Helsingborgin välille.


title: M/S Robin Hood

text: 4. helmikuuta 2006 alus meni Aker Yardsin Helsingin telakalle, jossa aluksen koneistoa kunnostettiin. Helmikuun lopulla alus palasi takaisin liikenteeseen. 24.– 30. heinäkuuta 2006 Robin Hood oli Öresundsvarvetin telakalla Ruotsin Landskronassa. Vuonna 2007 aluksen kotisatamaksi tuli Lyypekki.


title: Ali Larijani

text: Ali Ardashir Larijani () (s. 1958) on iranilainen poliitikko, maan Korkeimman turvallisuusneuvoston jäsen. Hän oli sen sihteeri elokuusta 2005 lokakuuhun 2007 presidentti Mahmud Ahmadinejadin nimittämänä toisena Ajatollah Khameneinin edustajista, mutta erosi 20. lokakuuta 2007. Hänet valittiin toukokuussa 2008 Iranin parlamentin puhemieheksi.


title: Ali Larijani

text: Larijani on opiskellut länsimaista filosofiaa Teheranin yliopistossa sekä ohjelmistotiedettä ja matematiikkaa Sharifin teknillisessä yliopistossa.


title: Ali Larijani

text: Hän oli 1994–2004 maan yleisradioyhtiön johdossa ja sen jälkeen Ali Khamenein turvallisuusneuvonantajana sekä kulttuuriministerinä presidentti Rafsanjanin aikana. Hän sai eron päästettyään maahan liian vapaasti ulkomaisia elokuvia ja musiikkia.


title: Ali Larijani

text: Larijani oli ehdokkaana vuoden 2005 presidentinvaaleissa, jotka Mahmud Ahmadinejad voitti. Hän jäi viidenneksi saaden 5,9 prosenttia äänistä.


title: Ali Larijani

text: Larijani nimitettiin 2005 turvallisuusneuvostoon, jossa hän oli Iranin ydinkriisin pääneuvottelijana. Hän erosi 2007 ja ilmoitti syyksi muun muassa "ideologiset eroavaisuudet" presidentti Ahmadinejadin kanssa.


title: Albert Makkonen

text: Albert Heikki Makkonen (31. maaliskuuta 1877 Karttula – 7. lokakuuta 1935 Helsinki) oli suomalainen juristi, joka toimi mm. valtioneuvoston oikeuskanslerina.


title: Albert Makkonen

text: Makkosen vanhemmat olivat sahanhoitaja Henrik Makkonen ja Maria Katariina Karjalainen. Hän pääsi ylioppilaaksi Kuopion lyseosta 1895 ja valmistui Helsingin yliopistosta molempien oikeuksien kandidaatiksi 1904. Makkonen sai varatuomarin arvon 1906.


title: Albert Makkonen

text: Makkonen oli Viipurin hovioikeuden hovioikeudenneuvoksena 1920-1927, korkeimman oikeuden oikeusneuvoksena 1927-1930, oikeuskanslerina 1930-1933 ja viimeksi kihlakunnantuomarina Tammelassa vuodesta 1933 alkaen. Hänen kautensa oikeuskanslerina osui aikaan, jolloin poliittinen liikehdintä Suomessa oli hyvin voimakasta. Äärioikeisto Lapuan liikkeen johdolla järjesti kyydityksiä ja Mäntsälän kapinan, ja yleinen kommunistivastaisuus oli voimakasta. Albert Makkosen poika Kaarle Albert Makkonen (1923–2000) toimi yleisen oikeustieteen professorina Helsingin yliopistossa ja oli arvostettu oikeusteoreetikko.


title: Pasdaran

text: Islamilainen vallankumouskaarti (, ”"kaartilaisten armeija"”), Pāsdārān e Enqelāb (پاسداران انقلاب) "vallankumouskaartit", Pāsdārān "kaartilaiset", Iranissa myös Sepāh "armeija" on Ruhollah Khomeinin vuonna 1979 perustama sotilaallinen järjestö. Vallankumouskaartin on määrä suojata Iranin islamilaista valtiojärjestystä mm. sotilaskaappauksia ja toisinajattelijoita vastaan. Niinpä Iranissa on tämä vakinaiselle armeijalle rinnakkainen sotilasorganisaatio. Vallankumouskaartilla on 125 000 sotilasta maa-, meri ja ilmavoimissaan. Kaartilla on tiedustelupalvelu ja erikoisjoukkoja mm. "Quds" joka Yhdysvaltain mielestä tukee ulkomaisa terroristeja. Kaarti kontrolloi myös Iranin strategisia ohjuksia. Vallankumouskaarti valvoo kansanmiliisi Basijia. Vallankumouskaartilla on suuria yritysomistuksia ja sen arvioidaan olevan nykyisessä vuoden 2011 Iranissa 3. suurin liikelaitos. Vahvan sosiaalisen, poliittisen, sotilaallisen ja liiketaloudellisen asemansa vallankumouskaarti on saanut Mahmud Ahmadinežadin presidenttikaudella varsinkin vuoden 2009 mielenosoitusten aikana ja sen jälkeen.


title: Pasdaran

text: Vuonna 2010 vallankumouskaartin komentajana toimi kenraali Mohammad Ali Jafari.


title: Pasdaran

text: Vallankumouskaarti perustettiin vallankumouksen jälkeen 1979 kokoamaan yhteen islamilaiselle vallankumoukselle uskolliset puolisotilaalliset joukot ja vastineeksi vakinaisille asevoimille.


title: Pasdaran

text: Ajatollah Khomeini antoi määräyksen kaartin perustamisesta Teheranissa 5. toukokuuta 1979. Se oli aluksi suoraan kaksitoistajäsenisen vallankumousneuvoston uskonoppineiden alainen ja siihen kuului noin 30 000 jäsentä.


title: Pasdaran

text: Irakin–Iranin sodan alettua Irakin hyökkäyksellä syyskuussa 1980 Pasdaran sai nopeasti siirrettyä joukkoja rintamalle. Sitä käytettiin aluksi kurdikapinallisia vastaan, mutta myöhemmin myös armeijan yksikköjen rinnalla rintamalla. Pasdaran sai tehtäväkseen organisoida kansanmilitia Basijin. Vuonna 1985 Iranin uutistoimisto ilmoitti Basijissa olevan lähes kolme miljoonaa vapaaehtoista. Basij-joukkoja käytettiin ihmisaaltohyökkäyksissä irakilaisia vastaan.


title: Pasdaran

text: Ensimmäinen Pasdaranin komentaja oli opettaja Abbas Zamani, joka oli yksi Hizbollahin perustajista 1971. Pasdaran oli aktiivinen myös Libanonissa, ja Israelin hyökättyä maahan kesällä 1982 sillä oli noin 1000 henkeä Bekaan laaksossa. Pasdaran tuki Libanonin sisällissodassa Islamilaista Amalia, joka oli Amalin pääsuuntauksesta irronnut ryhmittymä.


title: Pasdaran

text: Pasdaranilla oli 1986 noin 350 000 jäsentä Basijin lisäksi järjestettynä pataljoonan kokoisiin yksiköihin, jotka toimivat itsenäisestä tai vakinaisen armeijan rinnalla. Se perusti 1986 myös pienet ilma- ja merivoimat ja osallistui iskuihin Persianlahden rahtausta vastaan. Sen merivoimat koostuu lähinnä pienistä pika- ja ohjusveneistä.


title: Pasdaran

text: 1990-luvun puolivälin jälkeen uusin kalusto on mennyt vakinaisille ilmavoimille ja Pasdaranin on menettänyt omien ilmavoimiensa iskukyvyn. Kaarti hallitsee kuitenkin Iranin ohjusjoukkoja, jotka kuuluvat sen ilmavoimiin.


title: Pasdaran

text: Kaartin erikoisjoukko on nimeltään Niru-e-Qods (al-Quds on Jerusalemin arabiankielinen nimi). Yhdysvaltalaisten lähteiden mukaan sen päätarkoitus ovat ulkomaiset operaatiot, eli kouluttaa ja rahoittaa islamistisia sissiryhmiä.


title: Pasdaran

text: Sotilaallisten tehtävien lisäksi kaarti on alkanut Khomeihin kuoleman jälkeen osallistua aktiivisesti erilaisiin taloudellisiin hankkeisiin. Sillä on toimintoja öljysektorilla, maataloudessa ja teiden ja patojen rakennuksessa sekä ajoneuvojen valmistuksessa. Se hallitsee myös suunnattoman rikasta syrjittyjen ja vammautuneiden säätiötä, joka jakaa sosiaalisia avustuksia.


title: Pirkko Mäkinen

text: Pirkko Anneli Mäkinen (o.s. Ilola; s. 12. lokakuuta 1952 Mänttä) on suomalainen juristi ja varatuomari, Suomen kolmas tasa-arvovaltuutettu. Tasa-arvovaltuutettuna Mäkinen aloitti kautensa samana päivänä, jolloin Suomi liittyi EU:hun eli 1. tammikuuta 1995 ja toimi virassa vuoteen 2002. Hän palasi tasa-arvovaltuutetuksi uudelleen kevättalvella 2006. Väliajan hän toimi eduskunnan oikeusasiamiehen kanslian kansliapäällikkönä.


title: Pirkko Mäkinen

text: Tammikuussa 2010 apulaisoikeuskansleri Mikko Puumalaisen tiedotti tasa-arvovaltuutettu Pirkko Mäkisen rikkoneen yhdenvertaisuuslain syrjintäkieltoa niin sanotun Tehy-pöytäkirjan valmistelun yhteydessä 2007.


title: Pirkko Mäkinen

text: Työministeriö asetti syksyllä 2007 sovittelulautakunnan, jossa etsittiin ratkaisua Tehyn ja Kunnallisen työmarkkinalaitoksen väliseen palkkakiistaan. Pirkko Mäkinen oli jäsenenä sovittelulautakunnassa. Apulaisoikeuskanslerin mukaan työ- ja virkaehtosopimus rajattiin koskemaan vain Tehyn jäseniä, mikä on ristiriidassa syrjintäkiellon kanssa. Osallistuessaan syrjintäkieltoa rikkovan sopimuksen sisältävän sovintoehdotuksen antamiseen Mäkinen antoi sopimusta koskeneen ohjeen ja rikkoi viranomaisena yhdenvertaisuuslain syrjintäkieltoa.


title: Pirkko Mäkinen

text: Tasa-arvovaltuutettu Pirkko Mäkisen viranomaistehtäviin kuuluu syrjintäkiellon noudattamisen valvonta.


title: Riitta-Leena Paunio

text: Riitta-Leena Sisko Paunio (o.s. "Heiskanen"; s. 10. kesäkuuta 1946 Riihimäki) on koulutukseltaan oikeustieteen lisensiaatti. Hän oli Suomen eduskunnan seitsemästoista oikeusasiamies. Paunio aloitti tehtävässään 1.1.2002, ja hänen toinen kautensa alkoi 1.1.2006 ja jatkui vuoden 2009 loppuun.


title: Riitta-Leena Paunio

text: Paunion ura eduskunnan oikeusasiamiehen kansliassa oli pitkä. Hän tuli kansliaan nuoremmaksi oikeusasiamiehensihteeriksi vuonna 1972. Sen jälkeen hän työskenteli vanhempana oikeusasiamiehensihteerinä, esittelijäneuvoksena vuodesta 1978. alkaen sekä kansliapäällikkönä vuosina 1992–1995. Apulaisoikeusasiamiehen varamiehenä hän toimi vuosina 1992–1995. Hän oli apulaisoikeusasiamies vuodesta 1996 vuoden 2001 loppuun. Oikeusasiamieskauden päätyttyä Paunio toimi vielä avoinna olevan apulaisoikeusasiamiehen viran sijaisena maaliskuun 2010 loppuun.